Apabila India Berlaku Zalim Terhadap Umat Islam

Mewajarkan apa yang dibenci adalah suatu tindakan hipokrit. Hidup ini mudah. Jangan hina sebarang agama. Islam jangan menghina bukan Islam; begitu juga sebaliknya. Namun lain yang sedang berlaku, terutamanya di India sejak 26 Mei 2022. Pada tarikh itu, seorang wanita bernama Nupur Sharma berdebat tentang isu melibatkan Masjid Gyanvapi.

Masjid bersejarah ini dibina pada tahun 1669 semasa zaman pemerintahan Aurangzeb di atas lapangan sebuah kuil Shiva. Jadi masjid ini menjadi rebutan warga tempatan dalam India moden. Sedang elok berdebat pasal isu ini, Sharma tiba-tiba menghina Nabi Muhammad SAW. Tak tentu pasal.

Orang ramai pun marah. Malah parti pemerintah juga telah menggantung keahlian Sharma, yang mempertahan penghinaan atas falasi dangkal kononnya “macam mana dewa Shiva dihina”. Padahal entah siapa yang hina. Sebagai ahli politik, ramai akan bersetuju dan tidak bersetuju. Seorang tukang jahit beragama Hindu katanya berkongsi hantaran Facebook yang pro-Sharma. Tukang jahit tersebut kemudian mati dibunuh dua orang Islam.

Jadi senang kata, isu sudah menjadi besar sampai kerajaan luar negara mula mengecam India.

Barah Yang Semakin Kronik

Kenyataan Nupur Sharma tidak mengejutkan langsung, kalau tengok balik macam mana kem Narendra Modi menguruskan kempen. Terlalu ramai pelampau bergelumangan dalam politik India. Demikian hari pihak kementerian sendiri menuduh warga Bangladesh sedang menyusup masuk dan makan India macam anai-anai sampai naik marah kerajaan Bangladesh. Seorang sami pernah mengemukakan ugutan rogol terhadap wanita-wanita Islam, dengan pihak polis sekadar memberi amaran macam hal kecil semata-mata. Lagi satu sami diberkas kerana mengeluarkan kata-kata anti Islam. Sebaik sahaja diikat jamin, sami tersebut membuat satu lagi ucapan meminta penganut Hindu angkat senjata – dan dia sendiri mahukan India yang bebas daripada Islam.

Apabila Sharma mengeluarkan kata-kata sedemikian rupa, itu hanyalah satu lagi luka pada anggota yang sudah teruk berparut. Namun masalahnya, India memijak piagam demokrasi dengan strategi sasarannya. Macam biasalah – orang ramai akan turun padang untuk memprotes sebarang penghinaan terhadap nabi. Protes diadakan sejak 10 Jun, terutamanya selepas solat Jumaat. Dan ramai peserta protes sudah bersuara, katanya mereka diserang pihak berkuasa secara sistematik.

Tanpa waran tangkap, orang-orang Islam ditahan dalam lokap begitu lama. Keluarga diusir daripada rumah sendiri. Sesiapa yang enggan keluar daripada rumah akan disumbat dalam penjara. Mulalah macam-macam alasan diberi, kononnya rumah dibina secara haram padahal cukai pintu dan cukai tanah dilangsaikan setiap tahun tanpa ada sebarang masalah pun . Asal membantah saja, tiba-tiba macam-macam hal timbul. Salah seorang yang turun membantah adalah Afreen Fatima, yang sekarang sekeluarga menjadi gelandangan selepas ditimpa bala jentolak.

Rumah mereka hancur berderai dihentak jentera, walhal benda sama dibuat pelampau bermilitan yang menghina Islam secara berjemaah dengan menggunakan pembesar suara. Dan polis masih menyalahkan umat Islam atas apa yang pelampau-pelampau tersebut buat. Jadi pada masa ini, India dalam perjalanan ke arah sebuah negara pengasing yang mana rakyat hidup “separate but same”.

Wadah ini amat membimbangkan, kerana asal media antarabangsa laporkan saja, berduyun-duyun puak pelampau turun menyerang, menghina dan meminta “siasat betul-betul”. Paling bangang, mereka guna kata-kata Donald Trump “this fake news!” dengan tatabahasa macam ditulis budak tadika.

Tidak pasti berapa lama benda ini akan berterusan. Melihat keadaan semasa, Narendra Modi barangkali akan memenangi pilihan raya seterusnya memandangkan pembangkang masih lemah ketinggalan 250+ kerusi parlimen.

Sejak kebelakangan ini, ramai yang suka claim menafikan Srivijaya sebagai empayar Melayu. Maka kami menggesa semua beli buku ini yang mengulas begitu rapi bahawasanya Srivijaya adalah empayar agung Melayu. Link pembelian: http://bit.ly/3B7SY5u


Justice Bao – Jelmaan Keadilan Kerajaan China

PENGENALAN

“Wang Chao, Ma Han, Zhang Long, Zhao Hu! Mulakan sidang mahkamah!” – Hakim Bao

Digambarkan sebagai mempunyai wajah hitam dengan lambing bulan sabit di dahi oleh opera-opera China, pingshu, dan drama bersiri terkenal, Justice Bao, Bao Zheng merupakan seorang tokoh politik dan sejarah yang terkenal dan diangkat menjadi lagenda oleh rakyat-rakyat China.

Membesar di sebagai seorang rakyat biasa kelas pertengahan, kesusahan yang dihadapi oleh orang-orang sekeliling yang dilihat oleh beliau semasa zaman mudanya telah mempengaruhi cara pentadbiran beliau yang sangat adil dan saksama, sehingga beliau digelar Bao Qingtian (包青天) atau ‘Pencerah Langit Bao’.

Bagi lagenda China, wajah hitam Bao Zheng menggambarkan perwatakan beliau yang tegas dan kuat serta boleh dipercayai. Manakala simbol bulan sabit di dahi beliau menggambarkan beliau sebagai seorang yang mempunyai hati yang terang dan suci.

LATAR BELAKANG

Lahir pada 5 Mac 999 di Luzhou, atau nama barunya, Hefei, Wilayah Anhui, Bao Zheng (包拯; Bāo Zhěng) merupakan seorang pegawai kerajaan ketika zaman pemerintahan Maharaja Renzong ketika Dinasti Song. Bapanya, Bao Lingyi (包令仪) merupakan seorang ahli sarjana dan pegawai, manakala datuknya, Bao Shi Tong (包士通) merupakan seorang rakyat biasa.

Meskipun lahir di kalangan rakyat biasa, ibubapanya masih mampu menghantar beliau ke sekolah, namun mereka bukanlah golongan berada, sehingga pernah diceritakan bahawa ibunya pernah mendaki gunung bagi mencari kayu api sebelum melahirkan beliau. Kesukaran hidup yang dihadapi beliau dan penyaksiannya terhadap kehidupan orang-orang sekeliling menyebabkan beliau membenci rasuah dan inginkan keadilan kepada orangnya.

Pada umur 29 tahun, beliau berjaya lulus dalam peperiksaan diraja peringkat tertinggi, sekaligus melayakkan beliau bergelar sebagai Jinshi, atau cendekiawan elit, atau bagi istilah moden, Doktor Falsafah, PhD. Undang-undang kerajaan pada waktu itu mengatakan bahawa orang yang memegang gelaran Jinshi layak memegang jawatan sebagai ketua pegawai sesuatu wilayah, dan Bao Zheng dilantik menjadi majistret.

Namun, oleh kerana berbakti kepada ibu bapa dilihat sebagai suatu sifat yang amat dipandang tinggi ketika itu, beliau terpaksa meletak jawatan tersebut bagi menjaga kedua ibubapanya yang sudah tua dan uzur selama 10 tahun. Hanya selepas ibubapanya m3n1ngg4l dunia, beliau dilantik semula menjadi majistret di wilayah Tianchang ketika beliau berumur 39 tahun.

Semasa tempoh Bao Zheng menjaga ibu-bapanya yang uzur, Liu Yun, merangkap majistret di Daerah Luzhou, mempunyai hubungan yang akrab dengan Bao Zheng. Sifat Liu Yun yang meletakkan taat-setia kepada maharaja dan kecintaannya kepada negara dan rakyat telah banyak mempengaruhi pemikiran dan tindak-tanduk Bao Zheng ketika beliau berkhidmat sebagai pegawai kerajaan 10 tahun kemudian.

Bao Zheng telah memegang jawatan-jawatan tinggi sepanjang tahun-tahun perkhidmatannya kepada Maharaja Renzong,seperti Timbalan Menteri Kewangan, Timbalan Menteri Pertahanan, dan Gabenor ibu kota Kaifeng (开封府).

PERKHIDMATAN BAO SEBAGAI PEGAWAI RASMI

Ketika beliau memegang jawatan sebagai seorang majistret di wilayah Tianchang, di sinilah beliau mula menempa namanya sebagai seorang hakim yang bijaksana. Beliau berjaya menyelesaikan kes bagi mencari dalang di sebalik kes lidah lembu d1p0t0ng, dimana beliau mengarahkan pengadu merangkap tuan punya lembu menyembelih dan menjual daging lembu tersebut bagi mengumpan pelaku tersebut keluar berjumpa Bao Zheng.

Pada tahun 1040, Bao dilantik menjadi ketua pegawai di selatan Duanzhou, sebuah wilayah yang terkenal dengan lesung dakwat yang berkualiti tinggi. Di sana, beliau telah berjaya menyelesaikan sebuah kes yang melibatkan lesung dakwat yang digunakan oleh ketua-ketua pegawai sebelumnya bagi tujuan rasuah. Beliau menghapuskan amalan tersebut dengan mengarahkan pihak pengeluar menghadkan menghadkan pembikinan lesung dakwat sekadar yang diminta sahaja.

Berikut merupakan sebuah puisi yang dinukilkan oleh Bao ketika beliau mentadbir Duanzhou:

清心為治本 (qīng xīn wèi zhì běn)
直道是身謀 (zhí dào shì shēn móu)
秀幹終成棟 (xiù gàn zhōng chéng dòng)
精剛不作鉤 (jīng gāng bù zuò gōu)
倉充鼠雀喜 (cāng chōng shǔ què xǐ)
草盡兔狐愁 (cǎo jǐn hú tù chóu)
史冊有遺訓 (shǐ cè yǒu yí xùn)
勿貽來者羞 (wú yí lái zhě xiū)

Terjemahan Inggeris:

The essence of governing is to have a cleansed heart,
The strategy of life is to follow upright ways.
An elegant stem will eventually turn into a pillar,
Refined steel cannot be bent into a hook.
Rats and sparrows overjoy when the granary is full,
Rabbits and foxes worry when the grassland dies.
History books contain teachings by those deceased:
Don’t leave your descendants with only embarrassment!

Terjemahan penulis:

Teras pentadbiran ialah punya hati yang telah disucikan,
Kaedah hidup ialah wajib mengikut jalan yang benar.
Tangkai yang indah mampu menjadi sebuah tonggak,
Keluli tulen tak boleh dibengkok menjadi cangkuk.
Tikus dan burung amat sukacita bila jelapang berisi penuh,
Arnab dan musang berasaa runsing bila rumput di padang mati.
Buku sejarah terkandung ajaran oleh orang terdahulu:
Janganlah kau wariskan penghinaan kepada keturunanmu!

Pada tahun 1044, Bao Zheng berkhidmat sebagai Pegawai Pemeriksa di ibu negara. Sepanjang dua tahun pertama beliau sebagai Pegawai Pemeriksa, beliau telah mengemukakan 13 memorandum berkenaan hal ehwal ketenteraan, percukaian, sistem pemeriksaan, & ketidakjujuran dan ketidakekapan pegawai kerajaan kepada Maharaja Renzong. Pada tahun 1045, Bao dihantar ke kerajaan dinasti Liao sebagai utusan bagi menyelesaikan kes pegawai Liao menuduh dinasti Song mencabul perjanjian damai.

Bao Zheng pernah menyandang beberapa jawatan besar sepanjang tahun-tahun beliau berkhidmat di ibu negara, iaitu Pesuruhjaya Kewangan di Hebei, Timbalan Pengarah Kementerian Pengadilan, Timbalan Pengarah Kementerian Kewangan, dan Pembantu di Akademi Hanlin (直集賢院).

Pada 12 Julai 1050, Bao Zheng, bersama dua orang pegawai pemeriksa mempersoalkan kenaikan pangkat bapa saudara kepada gundik kesayangan Maharaja Renzong, Zhang Yaozuo (張堯佐), daripada jawatan kecil ke pegawai tinggi kerajaan, dengan menghantar memorandum kepada Maharaja. Walaupun memorandum pertama tidak dipedulikan oleh Maharaja, namun Bao tetap tidak berputus asa, dan kemudian menghantar memorandum kedua.

Maharaja kemudian menarik balik jawatan Zhang Yaozuo sebagai Pesuruhjaya Kewangan Negeri (三司使), namun melantik beliau menjadi Pesuruhjaya Petugas Istana, Pesuruhjaya Ketenteraan Huainan, Ketua Tentera Qunmu, dan Pesuruhjaya Istana Jingling. Akhirnya, setelah Bao menghantar memorandum ketiga pada 26 Disember 1050, Zhang Yaozuo disingkirkan dari jawatan Pesuruhjaya Petugas Istana, dan Pesuruhjaya Istana Jingling.

Sebanyak 30 orang pegawai tinggi telah diturunkan pangkat atau dipecat atas sebab rasuah dan kelalaian menjalankan tugas oleh Bao Zheng semasa beliau berkhidmat kepada kerajaan beliau. Pada tahun 1057, Bao Zheng dilantik menjadi majistret di ibu kota Bian, nama lama bagi Kaifeng. Walaupun beliau hanya berkidmat di sana selama setahun, beliau telah membuat pelbagai pembaharuan, seperti membenarkan rakyat mengemukakan aduan terus kepada pentadbir bandar secara lisan tanpa perlu melalui proses pejabat terlebih dahulu.

Pernah diceritakan bahawa pada suatu ketika, Kaifeng dilanda banjir. Hasil siasatan oleh Bao Zheng telah mendedahkan banjir itu disebabkan oleh taman dan astaka yang dibina secara haram oleh keluarga-keluarga yang berpengaruh, dimana ianya menghalang air sungai dari mengalir secara semulajadi. Beliau dengan jayanya menyelesaikan masalah ini dengan memusnahkan taman dan astaka tersebut, dan banjir pun surut dengan sendiri.

Walaupun Bao Zheng memegang jawatan tinggi kerajaan, beliau hidup secara sederhana. Beliau amat tegas dengan ahli keluarganya, dimana anak-anaknya tidak melakukan pembaziran atas pengaruh ajaran beliau. Bao Zheng telah menetapkan bahawa sekiranya anak cucunya melanggar peraturan atau mengamalkan rasuah ketika menjadi pegawai kerajaan, dia dilarang untuk kembali ke kampung halaman atau dikebumikan di tanah perkuburan keluarga. Hasilnya, anak-anak Bao Zheng yang memegang jawatan kerajaan mengikut tunjuk ajar beliau dan diangkat serta dipuji oleh para rakyat marhaen.

DRAMA WUXIA JUSTICE BAO

“Bawa tertuduh ke hadapan!” – Hakim Bao

Justice Bao (1993-94) merupakan sebuah drama televisyen dari Taiwan, dan telah ditayangkan buat pertama kali di CTS atau Chinese Televisyen System sejak Februari 1993 hingga Januari 1994. Siri drama ini pernah ditayangkan di Malaysia sekitar tahun 1995 di saluran Metrovision, atau kini dikenali sebagai 8TV.

Watak Bao Zheng telah dibintangi oleh Jin Chao-chun. Pada awalnya, hanya 15 episod dijadualkan, namun atas sebab permintaan ramai dan populariti siri ini, CTS telah mengembangkan siri ini kepada 236 episod. Watak fiksyen Zhan Zhao dan Gongsun Ce, yang masing-masing memegang jawatan sebagai pengawal imperial dan setiausaha Bao Zheng, masing-masing dilakonkan oleh Kenny Ho dan Fan Hung-hsuan.

Terdapat beberapa siri dan versi Justice Bao yang ditayangkan pada tahun-tahun yang berlainan, seperti 1974 hingga 1975, 1994, 1995, 1995 hingga 1996, 2008, dan 2010 hingga 2012, beberapa siri Young Justice Bao pada 1994 dan 2000, serta Justice Bao: The First Year yang telah ditayangkan pada tahun ini. Drama ini juga mempunyai pelbagai versi dub selain versi asal Mandarin, iaitu Kantonis, Tagalog, Thai, Vietnam, serta Khmer.

RUMUSAN

Sifat Bao Zheng yang sering menegakkan keadilan tanpa diskriminasi ketika riwayat hidup beliau sebagai seorang pegawai kerajaan, negarawan, dan hakim menyebabkan namanya diangkat menjadi sebuah lagenda dan simbol keadilan China.

Beliau bukan saja disukai oleh rakyat marhaen, beliau juga dikagumi oleh Maharaja Renzong atas sifat adilnya yang kuat dan tidak takut terhadap tindakan pihak berpengaruh dan kerabat diraja keatas beliau selaku seorang majistret.

“Sesi mahkamah ditangguhkan!” – Hakim Bao

RUJUKAN

1) Ang, J. (2019, Januari 4). Is Justice Bao’s Face Really ‘Black’?. Epoch Times. Singapore Edition. Diambil pada 17 November 2019 dari https://epochtimes.today

2) Wu, D. (2014, Disember 17). Historical Figures: Bao Zheng, Symbol of Justice and Fairness. The Epoch Times. Diambil pada 17 November 2019 dari https://www.theepochtimes.com

3) Jaide, D. (2014, Disember 23). Bao Zheng – The Black Chinese Lord of Justice. Diambil pada 17 November 2019 dari https://www.africaresource.com/rasta/sesostris-the-great-the-egyptian-hercules/bao-zheng-the-black-chinese-lord-of-justice

4) Girap, S. (2018, Oktober 25). Bao Zheng. Diambil pada 17 November 2019 dari https://alchetron.com/Bao-Zheng

5) Qinfa, Y. (n.d.). Bao Zheng. Diambil pada 17 November 2019 dari https://web.archive.org/web/20130515073044/http://chineseculture.about.com/library/weekly/aa110200a.htm

6) How Justice Bao’s Remains Got Scattered Throughout the Country. (2019, Julai 25). Diambil dari https://www.jaynestars.com/news/how-justice-baos-remains-got-scattered-throughout-the-country

7) Bao Zheng. (2017, Mac 1). Diambil dari https://history.followcn.com/2017/03/01/bao-zheng


Kenapa K-Drama Banyak Bercerita Tentang Korupsi?

Suatu ketika dahulu, K-drama sangat dikenali kerana elemen romance yang terlalu kuat. Dengan plot hanya berkisar tentang dua orang tidak sejantina tinggal satu rumah sehinggalah terbit rasa cinta, ianya sudah mampu menarik ramai orang untuk menonton K-drama.

Walau bagaimanapun, hari ini K-drama sudah jauh berubah dengan pelbagai variasi jalan cerita yang menarik. Antaranya, hal-hal berkaitan korupsi seringkali dipapar dalam K-drama sehingga mendapat rating tertinggi untuk tontonan. Sebagai contoh drama Vincenzo dan Squid Game menjadi fenomena

Persoalannya sekarang kenapa K-drama banyak bercerita tentang Korupsi?

Kita ambil contoh drama Vincenzo. Secara asasnya Vincenzo berkisarkan tentang seorang consigliere Korea-Italy yang kembali ke Korea Selatan untuk mendapatkan emas dan secara tidak sengaja terlibat dalam konflik menentang konglomerat gergasi iaitu Babel Group.

Dalam drama tersebut, kita melihat Babel Group menguasai hampir kesemua perkara di Korea Selatan seperti sistem perundangan dan ahli politik. Ada ke benda seumpama itu di Korea Selatan?

Jawapannya ada iaitu melalui menguasaan chaebol terhadap Korea Selatan. Buat pengetahuan anda semua, Chaebol merupakan syarikat yang dikawal oleh keluarga-keluarga tertentu dan miliki beberapa anak syarikat. Salah satunya adalah Samsung yang dimiliki keluarga Lee dan terdapat beberapa anak syarikat bernaung dibawahnya iaitu Samsung Electronic, Samsung Heavy Industries dan Samsung Life Insurance.

Chaebol juga bertanggungjawab mengubah kadar eksport Korea daripada 4% kepada 40% hingga menyebabkan purata pendapatan rakyat Korea meningkat dengan mendadak. Walau bagaimanapun, semua ini perlu dibayar dengan mahal kerana chaebol menjadi terlalu berkuasa. Buktinya, mendiang Lee Kun-Hee semasa mememang jawatan pengerusi Samsung pernah disabitkan kesalahan atas tuduhan rasuah dan dikenakan hukuman penjara. Namun tidak sampai setahun dipenjarakan, dia telah dibebaskan setelah presiden Korea ketika itu Lee Myung-bak memberi kemampunan.

Perkara seumpama ini kita dapat lihat dalam drama Vincenzo, apabila pengerusi Babel yang banyak lakukan kejahatan masih tidak ditangkap. Dia hanya ditangkap atas kesalahan yang remeh dan kembali dibebaskan tidak lama selepas itu.

Di samping itu,  kita boleh lihat pertempuran antara firma guaman Jipuragi dan Wusang. Dalam babak awal drama itu, kita melihat Jipuragi sering kali kalah dengan Wusang di mahkamah ekoran cara kotor yang dimainkan.

Situasi ini sebenarnya sedang terjadi di Korea melalui simbolisme Jipuragi sebagai perusahaan kecil dan sederhana (SME) serta Wusang sebagai chaebol. Hal ini dapat dibuktikan dengan kesukaran SME untuk bersaing terutamanya dalam sektor yang dikuasai oleh Chaebol. Bayangkan sahajalah, chaebol sanggup menawarkan produk dengan harga cukup murah untuk pastikan SME terus terkubur. SME pula tidak mampu melawan dalam peperangan harga sehingga akhirnya terpaksa mengalah.

Selain itu, perkara berkaitan korupsi juga kita boleh lihat dalam drama Squid Game. Secara asasnya Squid Game bercerita tentang seorang lelaki yang miliki banyak hutang pergi menyertai permainan tradisional Korea untuk mendapatkan wang kemenangan.

Benda paling penting yang dipaparkan oleh drama ini adalah kos sara hidup di Korea begitu tinggi. Buktinya, watak utama bersama emaknya terpaksa tinggal di rumah yang sungguh kecil dan hanya bergantung kepada jualan sayur-sayuran sebagai pendapatan sampingan.

Secara realitinya purata kos hidup di Korea untuk seorang adalah sekitar $1411 sahaja. Kalau duduk berdua seperti dalam drama Squid Game pasti jumlahnya akan jadi dua kali ganda. Rumah paling murah yang boleh disewa pula berharga sekitar $265.60 dengan apartment kecil satu bilik.

Dengan kadar sewaan yang agak tinggi menyebabkan rakyat Korea terpaksa menanggung bebanan hutang. Sebagai contoh watak utama dalam Squid Game menanggung jumlah hutang yang tidak masuk akal.

Apa yang dipaparkan itu benar kerana rakyat Korea hari ini menanggung hutang yang melebihi keluaran dalam negara kasar (KDNK). Kenapa rakyat Korea suka berhutang?

Sebenarnya nak dapatkan pinjaman bank di Korea amatlah mudah tetapi perlu membayar bunga setinggi 4%. Apa yang menjadi masalahnya adalah ramai rakyat Korea membuat hutang di atas hutang. Bermakna mereka bikin hutang baru untuk bayar hutang lama. Jadi masalah hutang ini tidak akan pernah selesai.

Tambahan pula watak orang kaya yang ditonjolkan dalam drama Squid Game cukup memberitahu pengagihan kekayaan adalah tidak seimbang. Mereka sepatutnya boleh gunakan wang itu untuk membantu golongan marhaen. Namun mereka lagi gemar melihat marhaen tersiksa untuk mendapatkan wang itu sebagai hiburan.

Kesimpulannya, bolehkah kita katakan masalah korupsi di Korea sangat teruk dan mencapai tahap kleptokrasi di sebuah negara Asia Tenggara?

Kalau benar korupsi di Malaysia paling teruk di dunia, kenapa industri seni kita tidak hasilkan lebih banyak karya yang mengkritik korupsi?

RUJUKAN:

90 Day Korean. (2021, November 9). What is the cost of living in Korea? – Seoul & other cities. Dipetik daripada https://www.90daykorean.com/cost-of-living-in-korea/

Mccury, J. (2021, Oktober 8). Squid Game lays bare South Korea’s real-life personal debt crisis. The Guardian. Dipetik daripada https://www.theguardian.com/world/2021/oct/08/squid-game-lays-bare-south-koreas-real-life-personal-debt-crisis

Mohamad Azim. (2021, Julai 10). Siapa cakap negara Korea tak korup? The Outlook. Dipetik daripada https://theoutlook.asia/siapa-cakap-negara-korea-tak-korup/


Pengaturcaraan Di Sekolah

Sejauh manakah pembelajaran sains dan matematik mampu membantu pelajar-pelajar sekolah? Sedangkan pengajian itu bukanlah berpegang kepada prinsip yang sebenar. Matematik adalah satu penyelesaian masalah yang menggunakan nombor dan pembolehubah. Matematik digunakan dalam realiti untuk menyelesaikan masalah yang kita hadapi sedangkan di sekolah kita belajar mengira dan hanya menyelesaikan soalan formulasi. Adakah sistem pembelajaran ini mampu membentuk pelajar yang mapan, yang mampu berfikir secara kritis.

Lihat sajalah kebanyakan graduan sekarang ini lebih kepada perlu disuap. Dan kebanyakkan mereka tidak mampu bersaing dalam industri. Kerana kurangnya tahap pemikiran kritis. Selain itu, subjek sains juga menjadi subjek hafalan sedangkan sains bukan begitu. Ianya penyelesaian masalah secara saintifik. Berbagai perubahan dasar dilakukan oleh kerajaan Malaysia tapi ia masih belum mampu menyelesaikan masalah ini.

Seperti yang kita lihat dari post-post page majalahsains sebelum ini, peratusan pelajar yang menyertai aliran sain makin berkurang dan saya menambah apa yang saya lihat pelajar makin kearah bidang kemahiran. Bukanlah pelajar sekarang hilang minat dengan bidang sains Cuma mereka lebih memilih bidang kemahiran kerana lebih berguna bagi mereka dalam alam realiti. Bagi mereka mempelajari bidang sains dan matematik tidak akan digunakan dalam bidang pekerjaan. Oleh itu, ramai pelajar berubah arah dan tambahan lagi dengan bangunnya kolej vokasional membuatkan lebih ramai pelajar memilih bidang kemahiran yang akan menjanjikan kerjaya yang bagus.

Jika sains dan matematik sudah tidak mampu mengubah cara pembelajaran pelajar maka ada satu bidang iaitu pengaturcaraan komputer. Bidang ini dilihat lebih versetail tambahan lagi peredaran teknologi yang membuatkan kebanyakkan perkara diselesaikan di hujung jari. Bidang pengaturcaraan adalah salah satu bidang yang lebih mapan dalam membina potensi pemikiran penyeleseaian masalah. Kerana pengaturcaraan akan dibuat oleh seseorang untuk menyelesaikan masalah dan setiap orang berbeza cara penyelesaiannya dan ia membuatkan setiap orang berbeza cara pengaturcaraannya. Jika kita lihat kembali pada bidang matematik untuk menyelesaikan masalah terdapat banyak cara untuk menyelesaikan masalah formula tapi bila di adili oleh pendidik. Cara yang berlainan dari buku tidak dikira markah walaupun cara penyelesaian itu adalah betul.

Saya telah pun mengada banyak sesi pengajaran dan pembelajaran tentang pengaturcaraan dan saya mendapati pelajar lebih berpeluang untuk  menyerlahkan tahap penyelesaian masalah oleh mereka. Saya pernah dipanggil bersama satu pasukan pelajar(Duta Jauhar UniMAP) untuk bersama-sama menjalankan satu program pengaturcaraaan dan robotik di negeri Johor dan program itu memerlukan kami mengajar pelajar-pelajar sekolah yang lemah matematik dan sains supaya ada perubahan pada keputusan peperiksaan awal tahun dan akhir tahun. Hasilnya amat memberangsangkan hingga program ini di beri anugerah transformasi pendidikan.

Apa yang kami lakukan hingga mampu merubah pemikiran pelajar yang tidak minat sains dan matematik hingga mereka mendapat keputusan yang memberangsangkan? Saya hanya perlu berkata tentang kebenaran dan jelaskan kepada mereka apa yang mereka lakukan. Terapkan pada mereka yang matematik dan sains itu menyeronokkan kerana matematik dan sains bukanlah subjek berdasarkan buku semata-mata.

Matematik dan sains itu adalah penyelesaian masalah yang mereka akan hadapi disekeliling. Saya kembalikan mereka kepada prinsip matematik dan sains yang sebenar. Dan kelebihan mampu mengira dengan pantas, mampu mengira hasil darab kepada berpuluh susunan nombor itu bukanlah matematik. Matematik adalah penyelesaian masalah. Saya kaitkan matematik dan sains dalam pengaturcaraan dan robotik.

Selain itu, saya juga menyediakan set-set soalan untuk menguji tahap pemikiran mereka. Antara soalan yang hingga pelajar university pun mangambil masa untuk menyelesaikannya adalah permasalahan “jika sebuah robot mempunyai roda berdiameter 5cm. Berapa pusingan rodakah yang diperlukan untuk robot itu bergerak sejauh 2 meter” sedangkan penyelesaiannya hanya memerlukan kita mengira ukurlilit roda dan di bahagi dari jarak yang roda perlu bergerak.

Selain itu, soalan ini juga agak dipelukan masa yang panjang mereka selesaikan iaitu soalan “Ada sebuah robot yang diperlukan untuk mengisi buah oren kedalam kotak, setiap robot mampu membawa 10 biji buah oren, sebuah kotak kecil memerlukan robot itu mengisi sebanyak 7 kali kedalam kotak itu supaya penuh dan kotak kecil pula boleh diisi dalam kotak besar sebanyak 12 kotak semuanya untuk setiap kotak besar. Berapa banyakkah buah oren yang diperlukan untuk memenuhi 3 kotak besar”.

Permasalahan ini hanya mengunakan formula yang ringkas tetapi ia masih agak susah untuk diselesaikan oleh pelajar sekolah mahupun pelajar universiti. Lihat sejauh mana pendidikan sains dan matematik membentuk pelajar-pelajar sekarang. Itu belum cerita lagi lambakan pelajar jurusan kejuruteraan yang menganggur akibat “kurang peluang pekerjaan” sedangkan peluang banyak cuma pelajar kita tidak layak untuk mengisi ruang kekosongan di dalam industri kerana tahap pemikiran kreatif yang rendah dan ilmu pengetahuan yang tidak mencukupi.

Pengaturcaraan komputer boleh dilihat sebagai bidang pembelajaran masa hadapan untuk seluruh dunia kerana sudah banyak Negara yang telah mula mengambil inisiatif selain itu para billionaire internet juga telah mewujudkan satu laman web untuk kanak-kanak mempelajari pengaturcaraan secara interaktif. Pengaturcaraannya tidak lagi memerlukan ayat-ayat atau syntax tetapi hanya dengan mencantumkan blok-blok yang disediakan. Boleh lihat linknya disini https://code.org/ dan didalam link ini juga terdapat wawancara billionaire internet ini tentang pandangan mereka terhadap pembelajaran pengaturcaraan.

Akhir sekali, pendidikan adalah pelaburan untuk Negara dan ia juga mampu menentu sifat-sifat dan pembudayaan dalam sesuatu masyarakat. Jika ingin menjadi masyarakat yang berdaya maju jadilah masyarakat yang membudayakan ilmu.


Kemaraan Russia Di Ukraine, Perlahan Atau Berhati-Hati?

Genap sebulan setelah Russia melancarkan operasi ketenteraan ke dalam Ukraine, bermula pada bulan lepas. Serangan Russia secara umumnya dipacu dari 3 paksi iaitu utara (dari sempadan Belarus), timur (sempadan Russia dan wilayah pro Russia), dan selatan (wilayah Crimea).

Setelah berbulan-bulan mengumpulkan tentera dan logistik di sepanjang garis sempadan Russia- Ukraine, pemerhati-pemerhati dan penganalisa ketenteraan, serta dunia umumnya tertanya-tanya kerana dengan status Russia selaku kuasa besar nuklear dan militari berpuluh tahun, operasi penawanan Ukraine sepatutnya dilihat bersepadu, teratur, bekalan logistik yang mampan, dan penglibatan kuasa udara yang menggerunkan.

Tetapi, kemaraan Russia yang perlahan ini menimbulkan pelbagai persoalan. Propaganda Ukraine dan barat mengatakan pelbagai masalah di pihak Russia manakala, adakah Russia sendiri beroperasi pada kadar sepatutnya.

Kita akan cuba mengupas dan menganalisis dari sudut sisi pandang Barat dan doktrin militari Russia sendiri.

DOKTRIN MILITARI EVOLUSI DAN TRANSISI

Dalam perlaksanaan strategi dan taktikal operasi ketenteraan, di sebalik penglibatan di medan hadapan, satu istilah yang harus dilihat dan difahami sebagai kerangka utama adalah doktrin ketenteraan yang digunakan.

Doktrin militari adalah pelan strategik bagaimana sebuah pasukan tentera digerakkan dalam kempen kententeraan, operasi major dan pertempuran.

Blitkriegz, Airland Battle, Deepland Battle, Pre-Emptive Strike, Forward Defence dan Poison Shrimp adalah sekadar memetik beberapa nama doktrin yang digunakan.

Doktrin akan membentuk strategi, manakala strategi akan membentuk taktikal pasukan.

Doktrin militari moden mula berkembang ketika Perang Dunia Kedua (WW2), dipelopori oleh Nazi Jerman melalui konsep “Blitzkrieg” nya. Operasi serangan bersepadu melibatkan elemen armor Panzer, mekanis “PanzerGrenadier”, artileri, elemen pasukan payung terjun Fallshimjaeger dan tentera udaranya “Luftwaffe”, membolehkan mereka menawan eropah pada 1939-1940.

Ianya mula diadaptasi oleh pasukan berikat dan diolah mengikut acuan kuasa besar selepas itu iaitu US, British dan Soviet.

Pasca WW2, menyaksikan siri-siri peperangan dan konflik yang melihatkan pertembungan doktrin. Siri perang arab-israel 1948-1973 menyaksikan pertembungan doktrin “pre-emptive strike” Israel dengan doktrin Soviet yang digunakan oleh kebanyakan negara-negara Arab.

Perang Korea 1950 menyaksikan doktrin airland battle pasukan UN yang diketuai US bertembung dengan doktrin China yang baru sahaja memenangi perang saudara menentang Kuomintang

Perang Iran-Iraq menyaksikan doktrin Iraq yang banyak mengikut acuan Soviet menentang Iran yang terpaksa membangunkan doktrin srategik tersendiri setelah komander dan jeneral veteran zaman Shah Iran, disingkirkan ketika revolusi 1979.

Perang Teluk 1990 pula menyaksikan doktrin moden US dan sekutu menghancurkan Iraq sehingga menyerah kalah pada 2003.

Malaysia melalui ATM melihat perubahan dari doktrin “counter insurgensi warfare” ke peperangan konvensional iaitu “ forward defence” selepas pasca 1990an, menyaksikan pemodenan semua cabang. Ianya teruji dan dilaksanakan ketika pencerobohan Sulu 2013 di Sabah.

DOKTRIN MILITARI RUSSIA: MODEN ATAU LEGASI SOVIET ?

Apabila Russia melaksanakan operasi ke atas Ukraine, semua pemerhati memerhatikan rapat akan fasa demi fasa. Sebagai kuasa nuklear dan kuasa ketenteraan dunia, ini adalah medan konvensional yang akan menguji Russia, setelah mereka paling akhir beroperasi di Chechnya pada 1990an, serta pendudukan Afghanistan ketika era Soviet.

Ketika era Soviet, industri pertahanan Russia sangat besar sehingga 1 daripada 5 orang dewasa Soviet bekerja di industri pertahanan.

Pembubaran Soviet, memberi kesan terus pada perkembangan, peralatan, serta kemampuan operasi Russia pasca Soviet. Kelembapan ekonomi dan inflasi ketika era Boris Yeltsin, dengan penguncupan bajet, menyaksikan Russia terpaksa mengecilkan kemampuan militari serta keanggotaan mereka.

Soviet ketika awal 90an mempunyai 3.6 juta tentera aktif dan 4 juta simpanan, manakala Russia sekarang mempunyai 900 ribu anggota tentera profesional.
Tank, pesawat, artileri, kapal perang, kapal selam juga mengalami pengecilan saiz berbanding era Soviet. Russia juga awalnya bergelut dengan masalah kewangan untuk menyelenggara peralatan perang mereka

Walaupun begitu status Russia sebagai kuasa militari dunia tidak terjejas dan masih mempuyai kredibiliti walaupun tidak segah zaman Soviet.

Perang Chechnya pertama pada 1994 menyaksikan Tentera Russia ditewaskan teruk oleh pejuang Chechnya terutamanya di Grozny, Doktrin mereka menggunakan strategi seolah menentang musuh konvensional, dan menggunakan tank, pasukan armor sebagai teraju utama dalam peperangan bandar mengundang padah apabila kolum armor Russia yang dibarisi T-80, T-72, BMP, BTR 80 dimusnahkan pada skala yang besar dan mengakibatkan korban yang tinggi.

Jeneral Russia ketika ini masih dibelenggu doktrin era Soviet di mana ianya tidak praktikal untuk digunakan di dalam OBUA ( Operation In Built Up Area). Russia hanya dapat menawan Chechnya pada 1999, Perang Chechnya Kedua.

Pasca 2010, hampir 15 tahun selepas peperangan di Chechnya, Russia mula mentransformasikan pasukan tentera mereka mengikut arus pemodenan.

Walaupun menggunakan “military hardware” era Soviet yang dinaiktaraf, kebanyakannya masih beroperasi dengan baik dan mampu melaksanaka tugas dengan baik.

Kita masih boleh melihat Helikopter penyerang Ka-52 Alligator, jet penyerang Su-25 Grach, T-72 yang dinaiktaraf, dan lain2 seperti varians BMP.

OPERASI MILITARI RUSSIA DI UKRAINE

Setelah sebulan Russia melancarkan operasi, kita melihat bagaimana doktrin Russia akan dilaksanakan setelah pelbagai usaha pemodenan tentera mereka Dengan jentera perang legasi Soviet yang masih berbisa dan dinaik taraf, doktrin Russia masih menggunakan “ Deep Battle” iaitu menyerang musuh dalam medan pertempuran panjang dan berlapis.

Beberapa siri serangan yang serentak dan pelbagai medan, bertali arus atau mana-mana kombinasi, pelbagai arah bagi mengaburi perkiraan serta percaturan musuh.

Kuasa tembak yang banyak, konsisten, berlapis digunakan semaksimum mungkin bagi menyelerakkan pasukan musuh dan mengurangkan tumpuan titik pertahanan mereka

Doktrin “Deep Battle” memerlukan aset serta jumlah anggota yang ramai, di mana Russia masih ada kedua elemen ini, selain dari faktor sempadan yang panjang dan keluasan negara yang terluas di dunia. Doktrin ini akan mengambil masa yang panjang dan tempo operasi yang berlanjutan.

Doktrin sebegini, kemaraannya tidaklah pantas seperti mana konsep “Blitzkrieg” Nazi Jerman atau doktrin “ Airland Battle” pasukan barat, tetapi ianya umpama satu gelombang pengepungan pasukan musuh dan memusnahkan musuh secara menyeluruh.

Terma diberi jolokan “Soviet Steamroll” pada perang dunia kedua, di mana Soviet mara dengan doktrin ini seterusnya memusnahkan “Army Group Centre” dan “Army Group South” Nazi Jerman, melalui “Operation Uranus”, operasi strategik Soviet pada 1942 bagi menghentikan kemaraan Nazi di Stalingrad.

Ini dapat dilihat dari perkembangan operasi militer Russia di Ukraine di mana kemaraan Russia boleh dilihat berhati-hati, grid demi grid, kawasan demi kawasan, dan pengepungan pasukan, bandar Ukraine dilihat berlaku dimana pasukan Ukraine dilihat kukuh.

Russia melalui doktrin ini sangat menunggu serangan balas Ukraine, dimana apabila serangan balas Ukraine kehilangan momentum, Russia akan menyerang kembali dengan kuasa tembak yang besar, dan melumatkan kemampuan Ukraine untuk menyerang balas.

Adalah penting untuk Russia bertahan, maju dengan perlahan dan terus menerus mmastikan garisan logistik, bekalan dan penggantian anggota dapat dilakukan secara berterusan bagi memastikan objektif mereka tercapai, menekan Ukraine, menghapuskan golongan neo nazi dan membawa Ukraine ke meja rundingan.

Walaupun Russia dilihat bermasalah dalam mengekalkan logistik mereka pada fasa awal, tetapi selaku kuasa besar, mereka pasti dapat menangani perkara ini sedikit masa lagi. Kita boleh lihat kawasan Ukraine yang ditawan masih dalam penguasaan Russia,dan kawasan ini terus bertambah walaupun dengan perlahan.

Sekatan pelbagai dan tekanan ekonomi yang diberikan pada Russia dilihat tidak memberikan kesan ada operasi mereka, ini akan kita kupas dalam artikel yang berlainan.

PROPAGANDA BARAT DAN UKRAINE, FAKTA ATAU AUTA ?

Ukraine mendapat sokongan dari barat dan NATO serta Eropah, pelbagai bantuan persenjataan seperti senarai dibawah dalam skala yang sangat besar;

Belgium – 2,000 laras rifle FN FNC dan 3,000 mesingan
Austria – 10,000 unit helmet dan jaket kalis peluru
Kanada – 4,500 M72 LAW (anti armor) , drone dan pelbagai
Belanda – 3,000 helmet, 2,000 flak jaket, 5xAN/TPQ-36 Firefinder radar dan pelbagai
Poland – Piorun MANPADS dan pelbagai.

Senarai di atas sekadar memetik beberapa negara, ini termasuk jumlah besar senjata dari Sweden, UK, US dan negara NATO lain, termasuk bantuan dari pemetaan satelit, perisikan dan peperangan eloktronik.

Malah, media-media antarabangsa terus menyebarkan propaganda yang menyebelahi Ukraine. Pasukan Russia dimomokkan sebagai pasukan yang tidak cekap, aset-aset armor musnah, aset-aset udara tehempas dengan banyak, penawanan anggota-anggota tentera Russia dan pelbagai lagi laporan yang menunjukkan moral tentera Russia tidak dalam keadaan baik.

Malah ada video menunjukkan petani Ukraine menunda BMP Russia, dan penawanan dapur Medan Russia yang menggunakan platform lori Kamaz.

Walaupun Russia tidak dinafikan mempunyai masalah operasi mereka, propaganda Ukraine dan Barat ini, penulis secara peribadi ianya terlampau “hype” dan lebih kepada pembunuhan karekter Russia yang dilihat sebagai penindas.

Satu persoalan, jika Russia sangat teruk dan cacamerba dalam operasi mereka, mengapa peta penguasaan Ukraine masih tidak berubah dan Russia mempunyai kemajuan berdikit-dikit setiap minggu.

Malah, kerugian kempen Russia secara berterusan ini dilihat lebih memberi kesan terus pada Ukraine kerana peperangan atas tanah sendiri, infrastruktur musnah, infrastruktur militari musnah, pelarian awam, ekonomi musnah, dan pembinaan semula negara bukan sesuatu yang mudah.

FOG OF WAR

Dalam situasi media Russia disekat dan naratif barat yang sangat intensif memihak pada Ukraine, sukar untuk kita melihat secara telus dan  dengan pelbagai propaganda, “fog of war” adalah sesuatu yang realiti.

Isu sebegini tidak dapat dilihat secara hitam putih atau binari semata-mata. Dapatan analisis seharusnya dicerna dan dihadam agar kita tidak menjadi bidak catur pihak-pihak yang berkepentingan.

Rasional dalam menilai dapat membantu kita memahami isu geopolitik ini dengan kaca mata sebagai seorang manusia.

Artikel dikirimkan oleh Muhammad Faiq Bin Shaf’ii untuk The Patriots.


Maksud Nama 25 Nabi Dalam Islam

Dalam Kamus Dewan Edisi Keempat, “etimologi” ditakrifkan sebagai “cabang ilmu linguistik yang mengkaji asal usul dan perkembangan sesuatu kata”. Dalam Kamus Pelajar Edisi Kedua, “rasul” bermaksud “utusan atau pesuruh Allah yang telah menerima syariat untuk disampaikan kepada umatnya”.

Untuk pengetahuan semua, terdapat seramai tiga ratus tiga belas Rasul telah diutuskan oleh Allah SWT. Dua puluh lima (25) daripadanya wajib diketahui para penganut agama Islam. Keimanan kepada Rasul telah tertakluk dalam Enam Rukun Iman.

ASAL-USUL NAMA RASUL

Adam adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Arab, “ʾādam (آدَم)” yang membawa maksud “orang”.

Idris adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Arab, “ʾadrus (إدرس)” yang membawa maksud “ajar”.

Nuh adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “ʾNóaḥ (נוח)” yang membawa maksud “selesa”, “mudah”, “memudahkan”.

Hud adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Arab, “Ha’id” yang membawa maksud “yang kembali kepada kebenaran”.

Salleh adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Arab, “ṣalaḥa (صلح)” yang membawa maksud “menjadi baik”.

Ibrahim adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “ʾaḇrāhām (אַבְרָהָם)” yang membawa maksud “bapa para Nabi”.

Lut adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “lūṭ (לוט)”.

Ismail adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “yishma’él (ישמעאל)” yang membawa maksud “Tuhan Mendengar”.

Ishak adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “yiṣḥāq (יצחק)”.

Yaakob adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “ya’akov (יעקב)” yang membawa maksud “tumit”.

Yusuf adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “yoséf (יוסף)” yang membawa maksud “semoga dia ditambah”.

Ayyob adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “iyov (איוב)”.

Zulkifli adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Arab, “ḏū kifl (ذوالكفل)” yang membawa maksud “dia yang banyak memiliki”.

Syuaib adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Arab, “šuʿayb (شعيب)”.

Musa adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “moše (משה)” yang membawa maksud “menarik keluar”.

Harun adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Mesir Purba, “hrw” yang membawa maksud “pahlawan singa”.

Daud adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “dāwīḏ (דוד)”.

Sulaiman adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Suryani, “šlemūn” yang membawa maksud “sejahtera”.

Yunus adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Yunani, “Iōnâs (Ἰωνᾶς)” yang membawa maksud “burung merpati”.

Ilyas adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Yunani, “Ēlías (Ἠλίας)” yang membawa maksud “dia yang agung”.

Ilyasa adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “elîšā (אלישע)”.

Zakaria adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “zəḵaryā (זכריה)”.

Yahya adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Arab, “yaḥyā (يحيا)” yang membawa maksud “dia hidup”.

Isa adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Hebrew, “Yəhōšúa (יהושע)” yang membawa maksud “Keselamatan YHWH”.

Muhammad adalah salah seorang Rasul utusan Allah SWT yang wajib diketahui umat Islam. Nama tersebut berasal daripada Bahasa Arab, “ḥammada (حمد)” yang membawa maksud “untuk puji”.

PENUTUP

Kesimpulannya, itulah asal-usul nama kesemua 25 Rasul yang wajib diketahui oleh umat Islam. Setelah wafatnya Muhammad SAW pada hari Jumaat yang bertarikh 8hb Jun 632 Masihi, tiada lagi Rasul yang diutuskan sehingga hari ini.

RUJUKAN:

Dewan Bahasa Dan Pustaka: Etimologi. Dicapai pada 255hb April 2020 dari http://prpm.dbp.gov.my/cari1?keyword=etimologi

Dewan Bahasa Dan Pustaka: Rasul. Dicapai pada 255hb April 2020 dari http://prpm.dbp.gov.my/cari1?keyword=rasul

AL-AFKAR #62: PERBEZAAN ANTARA NABI DAN RASUL. Dicapai pada 25hb April 2020 dari https://www.muftiwp.gov.my/artikel/al-afkar/3658-al-afkar-62-perbezaan-antara-nabi-dan-rasul

25 Rasul Yang Wajib Diketahui. Dicapai pada 25hb April 2020 dari https://ohmyislam.wordpress.com/rukun-iman/25-rasul-yang-wajib-diketahui/

Perbezaan Antara Nabi Dan Rasul. Dicapai pada 25hb April 2020 dari https://www.azhan.co/perbezaan-antara-nabi-dan-rasul/

Maksud Nama-nama Nabi. Dicapai pada 25hb April 2020 dari https://namanamaislam.net/maksud-nama-nama-nabi

Nabi Muhammad Sebagai Nabi Terakhir Dan Posisi Nabi Isa Di Akhir Zaman. Dicapai pada 25hb April 2020 dari https://islam.nu.or.id/post/read/117279/nabi-muhammad-sebagai-nabi-terakhir-dan-posisi-nabi-isa-di-akhir-zaman


Raptor Tak Seperti Yang Kita Bayangkan!

Selama ini kita telah tertipu dengan filem Jurassic Park dan Jurassic World. Velociraptor bukanlah seperti yang digambarkan di dalam filem tersebut. Jika dilihat filem itu semula, bentuk fizikal Velociraptor yang bersisik dan ketinggian hampir 2 meter tetapi malangnya ia bukanlah velociraptor. Bentuk fizikal mereka diambil daripada salah satu keluarga velociraptor tetapi berlainan genetik. Velociraptor yang saya maksudkan itu adalah Deinonychus atau dikenali sebagai Velociraptor antirrhopus.

Bagaimana rupa sebenar Velociraptor?

Velociraptor digambarkan sepanjang 1.8 meter panjang dan 1 meter tinggi. Kulit mereka pula bukan bersisik, malah berbulu seperti seekor burung. Akan tetapi, velociraptor tidak mampu terbang kerana bulu pelepah mereka yang tidak lebat seperti burung. Pelbagai gambar saintis telah dibuat oleh kerana filem tersebut telah menayangkan gambaran palsu.

Jika dirujuk pada beberapa para saintis, mereka mengatakan velociraptor ini hanya bersaiz seperti seekor ayam. Kali terakhir fosil velociraptor dijumpai di China yang mempunyai bukti kukuh menyatakan velociraptor tidak mempunyai kulit bersisik.

Fakta Menarik Mengenai Velociraptor

Rujukan web

Rujukan buku

-MAF-


Ramzan Kadyrov: Diktator Chechnya Adalah Seorang Instafamous

Ramzan Kadyrov, diktator Chechnya merangkap sekutu Rusia yang paling rapat dan pemimpin yang paling berkuasa di Rusia selepas Vladmir Putin, suatu ketika dahulu pernah menjadi seorang ‘instafamous‘.

Siapa sangka pemimpin Muslim yang penuh kontroversi ini ada obsesi yang tinggi dengan tabiat yang amat gemar memuat naik foto diri sendiri, dari gambar swafoto hinggalah segala apa yang dia rasakan perlu dimuat naik, biasanya gambar dia bersama rakan-rakan pemimpin sedunia.

Tetapi dari keseluruhan gambar yang pernah memenuhi akaun Instagramnya, mungkin koleksi gambar-gambar beliau berswafoto dan beraksi bersama pelbagai jenis haiwan domestik, eksotik dan haiwan liar adalah yang paling unik, ia menonjolkan sisi lembut dirinya sebagai seorant pencinta haiwan.

Selain daripada itu, dia juga gemar bergambar dengan selebriti-selebriti terkenal. Tidak cukup dengan gambar binatang dan artis, gambar dia sedang menjalani rutin penjagaan gigi bersama pakar pergigiannya turut dimuat naik.

Diktator Chechnya itu telah memuat naik lebih 4,800 hantaran foto dan mempunyai kira-kira 905,000 pengikut di akaun Instagram @kadyrov_95 yang kini telah pun dipadamkan oleh pihak Facebook.

Pada Mei 2013 dia memuat naik gambar dirinya bersama aktres terkenal Liz Hurley dan seekor anak kucing putih di Instagram selepas bertemu dengan pelakon itu ketika Liz tiba di Chechnya untuk penggambaran filem Turquoise.

Semenjak dari tahun 2012, Kadyrov telah memuat naik berpuluh atau beratus gambar dalam masa sehari di akaun Instagram beliau, kebanyakan gambar yang disiarkan pasti ada yang pelik-pelik. Namun hakikatnya, inilah dia, seorang lelaki yang paling digeruni di Rusia selepas Vladmir Putin, dan memiliki pasukan militia ‘Kadyrovtsy‘ yang sangat kuat.

Ramzan Kadyrov lahir di Chechnya pada tahun 1976, dan sama seperti kebanyakan pemuda generasinya, dia telah membesar dalam kehidupan yang hampir keseluruhannya ditentukan oleh dua peperangan ganas yang melanda republik itu pada tahun 1990-an dan 2000-an.

Dalam perang Chechen pertama 1994 hingga 1996, dia berjuang bersama-sama dengan bapanya, Almarhum Akhmad Kadyrov, sebagai anggota kumpulan pejuang pemisah Chechen yang menentang Rusia.

Tetapi pada tahun 1999, selepas Vladmir Putin melancarkan Perang Chechen Kedua untuk memulihkan kembali kawalan Rusia ke atas republik yang dipisahkan separatis, Kadyrov bertindak mengalihkan sokongannya kepada Putin.

Bapa beliau, Akhmad, kemudian dilantik sebagai presiden republik pro-Rusia itu. Namun, apabila Akhmad dibμnuh melalui serangan bom pada tahun 2004, tampuk kepimpinan pro-Rusia itu diserahkan kepada anaknya.

Peninju dan ahli bina badan ini pada asalnya bukanlah seorang ahli politik yang ada pendirian politik yang jelas, tetapi selepas menerima sokongan dan mandat dari Putin, Kadyrov menjadi salah seorang lelaki yang paling berkuasa di Rusia dalam masa sekelip mata.

Bagi penyokongnya, Kadyrov adalah seorang patriot Rusia yang berjasa dalam mengembalikan keamanan terhadap wilayah yang musnah kerana perang, serta memimpin fasa pemulihan dan pembinaan semula negara pasca perang.

Bagi musuh-musuhnya, dia adalah seorang pemberontak yang telah menjadikan Chechnya sebagai wilayah persendirian di mana undang-undang Rusia tidak terpakai di sana.

Mereka menganggap Kadyrov mempraktikkan keganasan dan pembμnuhan untuk menghapuskan bukan sahaja pemberontakan puak pemisah Islamis, tetapi pesaing politik, aktivis hak asasi manusia, jurnalis dan pembangkang domestik.

Dia seorang peminat sukan tinju yang menganggap Mike Tyson dan pelakon aksi Steven Seagal sebagai kawan-kawannya, dan dia juga ada satu lagi tabiat iaitu gemar menghadiahkan gumpalan wang kertas 1,000 Rouble (lebih kurang RM50) kepada sesiapa saja yang dianggap sebagai subjeknya.

Dia juga adalah seorang yang amat gilakan sukan, malah dia pernah memilih dirinya sendiri untuk bermain dalam pasukan bola sepak kebangsaan semasa perlawanan persahabatan bola sepak bersama para bintang pasukan Brazil semasa Brazil menjuarai Piala Dunia 2002.

Aktivis hak asasi manusia menuduh pasukan bersenjata yang dikawal oleh Kadyrov sebagai bertanggungjawab di atas beberapa kes individu hilang, penyeksaan, hukuman bunμh di luar undang-undang, dan menghukum secara kolektif terhadap seluruh anggota keluarga mana-mana suspek individu yang terlibat dalam perjuangan pemberontak Islamis.

Dan pasukan bersenjata Kadyrov juga telah dikaitkan secara langsung atau tidak langsung dengan rentetan kes pembunμhan musuh-musuh politik, aktivis hak asasi manusia, atau wartawan.

Walau bagaimanapun, bukan satu perkara yang mudah untuk membawa Kadyrov ke muka pengadilan kerana ketiadaan dan kesukaran untuk menemui walau sedikit bukti yang kukuh dan jelas tentang penglibatan Kadyrov secara peribadi.

Kekurangan ini telah diakui oleh pihak Human Rights Watch Moscow sendiri. Segala tuduhan dan kaitan yang dilemparkan adalah berdasarkan karakter peribadi Kadyrov sendiri yang gemar memberikan ancaman secara terbuka terhadap penentangnya.

Selain kes-kes setempat, Kadyrov turut dituduh sebagai dalang terhadap beberapa kes pembμnuhan figura politik dan ketenteraan Chechnya yang berlaku di luar negara.

Namun masih juga tiada sebarang bukti kukuh mengaitkan Ramzan Kadyrov secara peribadi dengan mana-mana pembμnuhan ini, dan beliau sendiri juga berulang kali menafikan sekeras-kerasnya terlibat dalam mana-mana kes jenayah sedemikian.

Di sebalik setiap tuduhan liar yang menyebabkan imejnya dipandang sebagai seorang pemimpin yang kejam dan bahkan secara terbuka dianggap sebagai seksis dan anti kebebasan seksual songsang, Kadyrov sebenarnya adalah seorang pengguna Instagram yang amat tegar sehingga kadang-kala dia boleh terlanjur memuat naik sesuatu yang menjadi sumber kontroversi.

Kemuncak obsesinya yang jelas terhadap media sosial adalah ketika dia mengancam untuk memadamkan akaunnya selepas menerima kritikan kerana telah memuat naik foto dirinya bersama Bekkhan Ibragimov, seorang lelaki Chechen yang terlibat dalam kes pembμnuhan seorang penyokong kelab bola sepak Rusia pada tahun 2010.

Namun Kadyrov yang sebenarnya tidak sanggup menutup akaun Instagramnya itu bertindak menarik balik kenyataannya, bahkan dia berjanji untuk terus menggunakan Instagram, Twitter, dan LiveJournal bagi menghiburkan sesiapa sahaja yang meminati akaun media sosialnya dan gambar-gambar lawatan kerjanya sebagai presiden.

Tetapi sebenarnya, mungkin Kadyrov sendiri sudah jemu setelah menghadapi puluhan tindakan sekatan kekal atau sekatan bertempoh terhadap akaun-akaun sosial medianya, terutama akaun Instagram dan Facebook. Dia pernah mendedahkan bahawa akaun peribadinya sudah berulang kali dikenakan tindakan ‘zucc‘.

Dan yang paling terkini iaitu hanya beberapa hari yang lepas, sebuah halaman pembantu Ramzan Kadyrov di Instagram, yang digunakan pemimpin Chechnya tersebut sebagai akaun ‘backup‘ kerana semua akaun peribadinya di setiap platform media sosial sudah disekat, tetapi kini akaun backup juga sudah tidak boleh diakses lagi.

Halaman @ya_pomoshnik_kra_95 yang telah beroperasi sejak beberapa tahun kebelakangan ini bagi pihak Kadyrov, kini telah dialih keluar atau dinyahdayakan secara kekal. Setakat 1 Februari 2022, akaun tersebut telah meraih sebanyak lebih 8.4 juta subscribers.

Pada Disember 2017, Amerika Syarikat memasukkan nama Kadyrov ke dalam senarai sekatan, kerana dipercayai bertanggungjawab di atas hukuman bμnuh di luar undang-undang, penyeksaan dan pelanggaran hak asasi manusia lain di Chechnya.

Pada Mei 2020, akaun Instagram yang digunakan secara peribadi oleh Ramzan Kadyrov telah dipadamkan gara-gara sekatan Amerika Syarikat.

Bayangkan jika Malaysia ada seorang pemimpin seperti Ramzan Kadyrov di dalam mana-mana parti politik, mungkin parti politik itu sudah tidak memerlukan khidmat ‘cybertrooper’ lagi.


Hantu Penanggal Dalam Mitologi Filipina

Bayangkan bangun tengah malam rasa lapar. Masuk tandas untuk gosok gigi dengan perut berkeroncong punyalah kuat. Selesai saja, tengok cermin ternampak bentuk kepala berwajah hodoh sedang memerhati dengan renungan jelas.

Kalau jadi begini, jangan terkejut kerana itu muka korang sebenarnya. Jika bentuk kepala terapung di tepi korang, itu baru kena terkejut.

Silap-silap cermin pun boleh retακ kerana tidak larat pantul dua muka seiras.

Jujurnya, hantu peηαηggαl tidak boleh dibawa gurau walaupun jika tidak percaya kewujudannya Sesiapa yang berdepan dengan masalah besar ini wajar cari bantuan. Sesiapa yang tidak percaya boleh teruskan membaca sekadar untuk mengisi kekosongan masa dan faham dari segi budaya.

Kerana kali ini, “peηαηggαl” ingin diulas adalah daripada mitologi Filipina yang mempunyai nama lebih kurang sama iaitu “mαηαηαηggαl”.

Nama ini berputik daripada bahasa Tagalog iaitu “untuk memisαhkαη”. Secara konteks, mαηαηαηggαl adalah hantu yang berpisαh kepala daripada badan… sama seperti “rakan sejawat” Melayunya.

Budaya Filipina percaya yang mαηαηαηggαl sangat suka pada wanita hamil nyenyak dalam tidur. Ia akan menjulurkan lidahnya yang panjang bagaikan belalai untuk menghisap keluar jantung janin dalam perut.

Jadi sasaran mαηαηαηggαl selain wanita hamil selalunya adalah pasangan yang baru berkahwin mungkin untuk meninggalkan tanda.

Mengenali Hantu Mαηαηαηggαl

Seorang wanita sangat cantik dan muda pernah dilamar kekasihnya. Dari segi fizikal, wanita ini serba lengkap dengan rambut hitam pekat memanjang pada potoηgαη badan mirip sebuah gitar.  Tetapi wanita ini sedang menangis.

Hatinya sungguh tercαlαr kerana ditinggal kekasih pada hari perkahwinan (Orde, 2020). Jadi pada satu malam, tubuh badannya berputaran sampai tulang belakangnya pαtαh. Dan malam itu, wanita cantik molek ini menjadi seekor mαηαηαηggαl (Goh, 1997).

Cuma yang peliknya, wanita ini berbalas deηdαm pada insan tiada dosa tanpa mengapa-apakan kekasihnya. Mungkin ada sisi lain cakap deηdαmηya berbalas dan ia berawang-awangan setiap malam tanpa hala tuju.

Cuma apabila kisah ini menjadi lagenda, maksud asal pun lari habis. Cuba bayangkan – seorang wanita katanya kena tinggal kekasih.

Tetapi makin lama, ada banyak mαηαηαηggαl pula yang timbul. Sebab lagenda menyatakan mαηαηαηggαl boleh dibunuh selepas kepalanya keluar daripada badan. Cari saja badan mαηαηαηggαl dan rejαm dengan garam atau sapu bawang putih yang ditμmbμk hαηcμr.

Kepalanya masih akan bermaharajalela… tetapi hanya pada malam itu sahaja. Kerana hampir subuh, kepalanya akan balik cari badan dan panik kerana tidak dapat bercantum balik. Terbit saja matahari, kedua-dua anggota mαηαηαηggαl akan bertukar menjadi abu (Bane, 2010).

Pertembungan Budaya

Perkongsian identiti antara rantau di Asia Tenggara meluaskan konsep mαηαηαηggαl hingga asal-usulnya tidak lagi dapat dikenal pasti. Setiap negara ibaratkan ada versi tersendiri. Orang Kalimantan panggilnya kuyang. Thailand pula panggilnya kra-sue.

Nun jauh di Laos, mαηαηαηggαl adalah kasu. Tetapi semua bersetuju yang peηαηggαl bukan mαyαt hidup seperti Drαcμlα. Mereka sekadar bermain sihir hingga boleh mengubah fitrah fizikal. Walaupun membμrμ dαrαh, mαηαηαηggαl masih hidup.

Cuma setiap budaya membawa ciri-ciri yang mungkin berlainan antara satu sama lain. Jika peηαηggαl bersifat nyata, tentu sekali setiap hari orang ternampak sampai boleh masuk dalam rakaman berdefinisi tinggi. Mungkin sifatnya kekal ghaib, hanya boleh kαcαu golongan tertentu sahaja. Apa yang pasti, jangan sesekali cari pasal jika tidak mahu susah kelak.

RUJUKAN:

Bane, T. (2010). Encyclopedia of Vampire Mythology. McFarland & Company, Inc.

Goh, C. (1997). Ghostwise: A Book of Midnight Stories. August House. Halaman 35.

Orde, J. (2020). Collected Tales and Legends from the Philippines. Ukiyoto Publishing.


Dialek-Dialek Negeri Perak

Negeri Perak memiliki sejarah yang setanding dengan sejarah Kedah Tua dan Kelantan Tua (Pan-pan,Tan-Tan,Chih-tu) dan Langkasuka.

Dalam Hikayat Merong Mahawangsa,ada disebut tentang negeri Perak yang bersaudara dengan Kedah,Patani dan Siam Lancang (kini terletak sekitar Champasak,Laos)

Negarakota Melayu (Malay city-states) yang terkenal di Perak adalah kerajaan Gangga Negara.Dalam Sulalatus Salatin menceritakan istanakota Raja Shah Johan,pemerintah Gangga Negara dikelilingi parit sebagai pertahanan seperti yang kita lihat pada Caerlaverock Castle.

Di negeri Perak,terdapat 5 jenis dialek,iaitu:

1) Dialek Patani
2) Di Utara
3) Dialek Lembah Sungai Perak
4) Dialek Kinta
5) Dialek Selatan

Di bahagian Hulu Perak iaitu Kroh, Grik dan Lenggong, masyarakat di kawasan ini banyak menggunakan dialek Patani. Ia menyebabkan dialeknya seakan-akan serupa dengan dialek Kelantan. Sepertimana di utara, penduduk Hulu Perak juga kebanyakannya terdiri daripada penduduk dari Patani dan Reman.Sebagai pengetahuan,Reman adalah sebuah negeri yang pernah wujud sekitar hulu Perak dan Jala (Yala) di Thailand kini.

Dialek Utara terdapat di sekitar bahagian utara (Kerian dan Larut Matang) seperti Bagan Serai,Taiping dan Parit Buntar sehingga Pantai Remis.Selain kedudukan geografinya bersempadan dengan negeri Kedah,faktor migrasi juga memainkan peranan akibat peperangan dengan Siam dan konflik antara pengikut raja.

Dialek Lembah Sungai Kinta adalah dikatakan dialek asli negeri Perak.Ada juga memanggilnya sebagai bahasa Lambor.Ia berlokasi di bahagian Perak Tengah seperti di Kuala Kangsar, Sayong, Karai, Bota, Parit, Lambor Kg. Gajah dan Tg.Blanja.Dialeknya agak berbeza dan menjadi ‘trademark’ jika dibandingkan dengan dialek di negeri-negeri lain dengan hujung perkataan diubah kepada bunyi ‘e pepet’; contohnya perkataan “tiga” disebut “tige” dan penggunaan perkataan era bahasa Melayu klasik seperti “ate” (hatta).

Dialek Kinta pula banyak bercampur-campur dengan dialek-dialek dari Siak dan Kampar juga dialek orang Banjar,Rawa dan Mendeiling.Faktor-faktor dialek dari seberang Sumatera ini adalah kerana daerah Kinta ialah daerah tengah Perak yang maju dengan perlombongan bijih timah,perdagangan dan aktiviti politik.

Akhir sekali ialah dialek Selatan iaitu terdapat di sekitar daerah Batang Padang sehingga Bagan Datoh, dialeknya pula lebih dipengaruhi dengan dialek selatan Semenanjung seperti Selangor dan Johor. Hal ini kerana masyarakatnya juga terdiri daripada penduduk yang datang dari arah Selangor kerana faktor sempadan dan konflik seperti perang saudara antara pengikut raja.

Memahami dialek asli Perak iaitu bahasa Lambor atau dialek Lembah Sungai Perak perlulah bersama-sama kajian bahasa-bahasa orang Asli di pedalaman Perak sebagai Aborigine atau Proto-Melayu sebelum kedatangan era kesultanan pada pada abad ke-16.


Asal-Usul Voodoo, Agama Yang Disalaherti

Pada tahun 64 Masehi, sebuah kebakaran dahsyat berlaku di kota Rome selama enam hari penuh. Kebakaran ini membumihanguskan hampir seluruh kota. Menurut Tacitus, “Nero meletakkan kesalahan dan menimpakan hukuman paling berat kepada sebuah kelas masyarakat yang dibenci kerana kekejian mereka, dipanggil sebagai penganut Kristian oleh orang ramai.” ‘Kekejian’ yang kononnya dilakukan oleh mereka ini berbentuk kanibalisme dan sumbang mahram, dan anggapan ini berdasarkan daripada khabar angin yang tersebar di Rome pada masa itu. Khabar angin ini berakar daripada salah faham terhadap tradisi Eucharist.Episod dalam sejarah Gereja Awal ini menunjukkan bagaimana dengan mudahnya sesebuah kepercayaan itu, terutama yang berkait dengan hal-hal yang bersifat rahsia (tidak diketahui umum) boleh disalaherti. Kes yang sama dapat dilihat pada kepercayaan yang dikenali sebagai Voodoo (juga dikenali dengan Vodou atau Voudon). Bagi kebanyakan orang, perkataan ‘voodoo’ bakal menggamit imej patung-patung magis yang dicucuk dengan jarung dengan tujuan menimpakan kesakitan atau kesengsaraan pada musuh, ataupun menghidupkan orang yang telah mati. Imej-imej sebegini terhasil akibat salah faham terhadap Voodoo yang dilakukan oleh budaya pop. Gambaran terhadap Voodoo sebagaimana yang difahami oleh masyarakat umum ini tidak bertepatan dengan apa yang diamalkan oleh para penganutnya.

Voudon merujuk kepada “gabungan elemen-elemen yang agak menyeluruh sehingga membentuk sebuah kebudayaan: pegangan dan amalan individu, sistem perubatan tradisional yang terperinci, sistem etika yang diwarisi generasi demi generasi, termasuklah peribahasa, kisah rakyat, lagu dan juga legenda. Voudon lebih dari sekadar kepercayaan. Ia adalah satu jalan hidup.”

Begitulah apa yang ditulis oleh Leslie Desmangles, seorang profesor Haiti dari Kolej Trinity Hartford dalam karyanya yang berjudul The Encyclopedia of the Paranormal (Prometheus Books, 1996).“Voudon mengajarkan kepercayaan terhadap kemenjadian ulung yang dipanggil sebagai Bondve, iaitu dewata pencipta yang tidak dapat dikenali dan juga tidak bersifat sama dengan apapun jua,” jelas Live Science. “Para penganut Voudon memuja sejumlah semangat (dipanggil sebagai loa atau lwa). Setiap satunya bertanggungjawab terhadap sebuah lapangan mahupun bahagian hidup.

Misalnya, jika anda seorang petani, maka anda mungkin akan memuja dan memberi sembah korban kepada semangat pertanian. Jika anda menanggung derita cinta yang tidak berbalas, anda akan memuja dan memberi sembah korban kepada Erzulie Freda, semangat cinta. Begitulah selanjutnya. Selain membantu (atau menghalangi) urusan manusia, loa juga berupaya memunculkan diri dengan merasuk tubuh para pemujanya. Para penganut voudon juga percaya terhadap tenaga sejagat (universal) di samping hakikat bahawa jiwa boleh meninggalkan tubuh semasa bermimpi mahupun terkena rasukan.”

Walaupun sejarah asal-usul sebenar Voodoo tidak diketahui, ilmuwan bersepakat secara umum bahawa kepercayaan ini berakar dari Afrika Barat. Benin moden dianggap sebagai tempat lahirnya kepercayaan ini. Nama voodoo sendiri bermaksud ‘semangat’ dalam bahasa tempatan.

Ada juga yang berpendapat bahawa voodoo di Afrika Barat berkembang daripada tradisi-tradisi purba yang memuja nenek-moyang dan mengamalkan animisme. Namun, bentuk-bentuk voodoo yang diamalkan pada hari ini adalah kesan daripada salah satu episod yang paling tidak berperikemanusiaan dalam sejarah manusia – iaitu pemerdagangan hamba-hamba Afrika yang berlaku pada abad ke-16 hingga abad ke-19.

Semasa hamba-hamba Afrika dibawa ke Amerika untuk melakukan kerja-kerja di sektor perladangan, mereka turut membawa bersama kepercayaan Voodoo. Walau bagaimanapun, majikan-majikan berkulit putih mereka mempunyai agendatersendiri terhadap kepercayaan hamba-hamba mereka itu. Antaranya adalah undang-undang yang digubal pada tahun 1685 yang mengharamkan pengamalan kepercayaan dari Afrika. Undang-undang ini malah menuntut kesemua majikan agar mengkristiankan hamba-hamba mereka dalam masa lapan hari selepas ketibaan mereka di Haiti. Walaupun hamba-hamba tersebut menerima agama Rom-Katolik, mereka sama sekali tidak meninggalkan kepercayaan tradisi yang dipegang sejak sekian lama. Sebaliknya, kepercayaan lama dan baharu yang dianuti mereka ini dicampuradukkan, sekaligus menghasilkan sebuah kesan yang tersendiri.

Kebanyakan paderi Katolik dirujuk oleh mereka sebagai lwa (roh semangat/dewa) dalam tradisi kepercayaan Vodoo. Paling tidak pun, mereka memegang maksud yang bercabang bagi pengamal-pengamal kepercayaan Voodoo. Misalnya dalam kepercayaan Voodoo yang diamalkan oleh masyarakat Afrika di Haiti, St. Peter dianggap sebagai Papa Legba, iaitu penjaga gerbang dunia semangat (dunia kematian) manakala St. Patrick pula dikaitkan dengan Dumballa, ular lwa dalam kepercayaan Voodoo.Walaupun hamba-hamba Afrika dibawa ke Haiti dan New Orleans pada masa yang hampir sama, iaitu 1720an, perkembangan amalan Voodoo di kedua tempat tersebut agak berbeza. Di Haiti, Vodoo menjadi suatu faktor yang memberikan kekuatan sekaligus mengekalkan kelangsungan hidup para hamba Afrika dalam menghadapi kesusahan dan penderitaan. Dalam rentang waktu antara tahun 1791 hingga 1804, sebuah siri pemberontakan oleh golongan hamba yang diinspirasikan daripada kepercayaan Voodo memuncak kepada pengusiran orang-orang Perancis dari Haiti.

Kolonis-kolonis yang terselamat pula melarikan diri ke New Orleans. Sebahagian daripada mereka ditemani oleh hamba-hamba Afrika yang fasih berbahasa Perancis dan masih berpegang kepada kepercayaan Voodoo. Melalui kehadiran mereka inilah Voodoo mula berkembang di New Orleans. Walaupun Voodoo diamalkan di New Orleans sebelum tahun 1791 lagi, keadaannya tidaklah sekuat penganut di Haiti. Mereka ditekan dengan dahsyat setiap kali cuba untuk menonjol. Hanya pada kurun ke-18, barulah Voodoo di New Orleans diseragamkan oleh Marie Laveau.

Semenjak itu, kepercayaan Voodoo tersebar ke negara-negara Afrika yang lain, Caribbean, serta Erikaka Utara dan Selatan. Di Benin dan Haiti, Voodoo secara rasmi diperakui sebagai sebuah agama. Walau apapun, Voodoo masih lagi merupakan sebuah agama yang disalaherti berikutan gambaran tidak tepat yang disebarkan oleh media.

Berbanding mengaitkan agama ini dengan zombie mahupun patung sihir Voodoo, kita mungkin seharusnya mengambil masa untuk mengenalinya dengan lebih lanjut. Hal ini kerana Voodoo merupakan sebuah cara hidup yang boleh dikatakan agak lengkap dalam membimbing para penganutnya. DIOLAH DAN DITERJEMAHKAN DARI:

Wu Mingren. (21 April 2015). The Origins of Voodoo, the Misunderstood Religion. Ancient Origins.https://www.ancient-origins.net/history-ancient-traditions/origins-voodoo-misunderstood-religion-002933


Tom Pires: Pengembara Dari Portugis

Selalu sangat kita baca kata-kata Tome Pires berkenaan Melaka. Antara yang selalu dipetik ialah tentang kehebatan Pelabuhan Melaka.

“Siapa berjaya menawan Melaka bererti dia akan memegang leher Venice.”

Jadi siapa sebenarnya Tome Pires ni?

Tomé Pires adalah seorang apotik (apothecary) berbangsa Portugis dan pembantu peribadi Putera Afonso (1475-1491 Masihi), anak kepada King John II. Ada yang mengatakan dia lahir pada tahun 1465, dan ada yang mengatakan pada tahun 1468. Lahir di Lisbon, Portugal.

Pada tahun 1511, dia dihantar ke Cochin untuk menyelia perdagangan ar4k dan bahan perubatan (opium).  Pires juga antara orang yang mengikuti rombongan p3rang alfonso de albuquerque semasa pen4klukan Melaka.

Dia mendiami Melaka selama hampir 3 tahun iaitu antara tahun 1512-1515. Rekod catatannya turut menyatakan yang dia pernah berkelana ke Tanah Jawa, Sumatera, Pasai dan Maluku. Selain itu, dia juga pernah menyebut tentang beberapa bandar lain dalam catatannya seperti Ceylon (Sri Lanka), Kali, Nigumbo dan Celabao.

Dia juga penulis catatan Suma Oriental yang merupakan tulisan terawal tentang dunia Timur. Suma Oriental adalah buku yang ditulis oleh Tome Pires pada tahun 1512-1515, mengandungi maklumat tentang wilayah Asia Timur dan Asia Tenggara pada abad ke-16. Buku ini sebenarnya merupakan laporan rasmi kepada Raja Emanuel. Ini juga bertujuan persediaan Portugis untuk mencari peluang perdagangan.

Pada tahun 1937, manuskrip asal Suma Oriental ditemui semula di Paris oleh Armandi Cortessao. Beliau telah menterjemah manuskrip itu ke Bahasa Inggeris dan diterbitkan pada tahun 1944.

Ia merupakan salah satu sumber yang paling awal tentang Kesultanan Melayu Melaka dan kawasan Nusantara. Ia mengandungi maklumat penting tentang sejarah, pentadbiran, kegiatan ekonomi, perdagangan, aspek-aspek sosial, botani dan etnografi rantau ini.

Pada tahun 1516, Pires dihantar ke Guangzhou sebagai duta rasmi Eropah yang pertama kepada Maharaja China (Dinasti Ming). Namun misi ini menemui kegagalan apabila kedatangannya tidak diterima oleh kerajaan Ming.

Tome Pires yang telah menunggu di Canton, selama dua tahun sementara mendapat kebenaran menuju ke Peking untuk menjalinkan hubungan diplomatik dengan kerajaan Ming telah dihalang daripada memasuki Kota Diraja.

Salah satu puncanya ialah hubungan diplomatik perdagangan China-Melaka, dimana pen4klukan Melaka telah mengganggu kepentingan China dalam perdagangan. Tindakan Admiral Portugis bernama Simao De Andrade yang tidak menghormati kedaulatan kerajaan Ming dengan membina lojing di Pulau Tamao (sekarang Pulau Lintin) tanpa persetujuan pihak berkuasa tempatan telah menambahkan lagi kebencian kerajaan Ming terhadap Portugis. Terdapat juga rekod mengatakan Portugis melakukan penculikan dan kemudian dijual sebagai hamba.

Catatan Portugis juga menyebut bahawa terdapat beberapa orang penterjemah yang mengikuti rombongan Portugis itu juga ditangkap dan dikenakan hukuman oleh kerajaan Ming.

Hari-hari terakhir hidupnya masih menjadi tanda tanya. Ada yang percaya dia diijatuhkan hukuman m4ti di China, ada juga yang mengatakan dia m4ti di China pada 1540 dalam tahanan China semasa berumur 70 tahun.

Ada juga pendapat yang mengatakan dia dibebaskan dari tahanan namun tidak dibenarkan keluar dari China, lalu dia meneruskan hidup di Wilayah Jiangsu sehingga akhir hayatnya.

Nota tambahan :

*Apotek dalam DBP bermaksud kedai ubat/ farmasi.

*Apothecary bermaksud pakar perubatan/ ahli farmasi dan boleh melakukan formulasi ubat untuk peyakit.

*Lojing bermaksud tempat penginapan. Dalam artikel ini merujuk kepada penempatan haram yang dibina oleh Portugis.


Knight Templar: Kebangkitan, Zaman Kegemilan Dan Kejatuhannya

Kesatria Templar (The Knights Templar), dipercayai ditubuhkan sekitar tahun 1119 M dan menerima pengiktirafan dari sistem kepausan pada tahun 1129 M, mereka adalah salah satu struktur perintah ket3nteraan abad pertengahan Katolik yang anggotanya yang menggabungkan kuasa milit4ri dengan kehidupan monastik bagi tujuan mempertahankan tempat yang dianggap suci bagi penganut agama Kristian dan menjaga keselamatan perjalanan para penziarahnya di Timur Tengah dan di tempat lain.

Para kesatria yang berpusat di markas utama mereka di Jerusalem dan kemudian di Acre, adalah elemen penting dan elitis bagi t3ntera Salib, dan mereka tiba untuk menguasai setiap kubu dan tanah di Levant serta di seluruh Eropah.

Dituduh melakukan amalan ‘bidaah’, terlibat dalam isu k0rupsi, dan melakukan amalan yang terlarang, organisasi ini diser4ng di Perancis atas perintah Raja Philip IV pada hari Jumaat 13 Oktober 1307 M dan kemudian dibubarkan secara rasmi oleh Paus Clement V pada tahun 1312 M.

Pengasasan Dan Sejarah Awal

Kesatria Templar dibentuk sekitar tahun 1119 M apabila tujuh orang kesatria, yang diketuai oleh seorang bangsawan Perancis dari Champagne iaitu Hugh of Payns, bersumpah untuk menjaga keselamatan para penziarah Kristian yang melakukan perjalanan ke Jerusalem dan mempertahankan ‘Tanah Suci’ tersebut, sekaligus dengan demikian mewujudkan ikatan persaudaraan yang memerlukan mereka mengangkat sumpah monastik untuk hidup bersama dalam sebuah komuniti tertutup.

Pada tahun 1120 M, Baldwin II, raja Kerajaan Jerusalem yang memerintah pada 1118-1131 M, memberikan istananya kepada Kesatria Templar yang mereka percaya pernah berada di tapak Masjid Aqsa yang mereka panggil sebagai Gunung Kuil atau dikenali sebagai Al Haram Al Sharif bagi umat Islam di Jerusalem, untuk digunakan sebagai markas mereka.

Bangunan itu biasanya dirujuk sebagai ‘Kuil Sulaiman’ dan oleh kerana itu, struktur persaudaraan mereka secara tidak langsung dikenali sebagai ‘Pauperes commilitones Christi Templique Solomonici’ (Kesatria-Naif Pengikut Christ Dan Solomon) atau hanya dikenali sebagai The Knights Templar.

Kesatria Templar secara rasminya diiktiraf sebagai perintah ket3nteraan oleh Paus Honorius II di Council of Troyes pada bulan Januari 1129 M. Belum ada mana-mana perintah ket3nteraan seumpamanya pernah ditubuhkan sebelum itu, Kesatria Templar adalah yang pertama. Dan mereka pada mulanya dianggap sebagai cabang Cistercian.

Pada tahun 1145 M, anggota kesatria diberi keizinan untuk memakai mantel putih pendeta Cistercian yang berlitup dibuat oleh mereka sendiri. Mereka kemudian menggunakan jubah putih khas dan mula memakai insignia yang berlambang salib merah berlatar belakang putih.

Tidak ada larangan untuk berper4ng di atas perkara yang berkaitan dengan doktrin keagamaan, asalkan matlamatnya hanyalah semata-mata atas nama Per4ng Salib dan mempertahankan Tanah Suci sahaja, dan perintah itu memperoleh sokongan rasmi dari pihak Gereja.

Pertempvran besar pertama yang melibatkan t3ntera salib Kesatria Templar adalah pada tahun 1147 M di mana mereka berper4ng melawan umat Islam semasa Per4ng Salib Kedua (1147-1149 M).

Perintah Kristian ini mula berkembang hasil sumbangan dari para penyokong yang menyedari peranan penting mereka dalam melindungi negara-negara Kristian di Levant. Selain itu, mereka menerima sumbangan dari semiskin-miskin golongan hingga yang paling kaya.

Penyumbang akan memberikan apa saja yang mereka ada kerana mereka percaya ia akan membantu mereka mendapat kehidupan ‘akhirat’ yang lebih baik, lebih-lebih lagi apabila nama penyumbang boleh dikirim untuk disebut melalui perkhidmatan berdoa, mungkin untuk kehidupan yang lebih baik samada di dunia mahupun di akhirat. Konsepnya mungkin mirip dengan konsep upah Haji atau Badal Haji yang dilaksanakan umat Islam.

Sumbangan untuk organisasi ini muncul dalam pelbagai bentuk, manakala wang, tanah, kuda, peralatan ket3nteraan, & makanan adalah sumbangan yang paling biasa mereka terima.

Malahan, keistimewaan Kesatria Templar yang memiliki hak menerima sumbangan sebegini lah yang telah banyak membantu perintah ini dalam menjimatkan kos perbelanjaan mereka sendiri. Templar juga melaburkan wang mereka untuk membeli hartanah yang menghasilkan pendapatan sehingga organisasi itu memiliki ladang, kebun anggur, kilang, gereja, perbandaran atau apa sahaja yang mereka anggap sebagai aset pelaburan yang baik.

Pendapatan yang lain sebagai hasil sampingan untuk mengisi peti simpanan kewangan dan aset Templar adalah dari harta r4mpasan per4ng dan tanah-tanah baru yang dit4wan hasil dari kempen yang berjaya sementara bayaran ufti atau wang penghormatan juga boleh diterima dari mana-mana kota yang dit4wan mereka, tanah yang dikendalikan oleh istana Templar, dan negara-negara pesaing yang lebih lemah di Levant.

Akhirnya, Templar berupaya menubuhkan pusat subsidiari atau anak syarikat sendiri di kebanyakan negeri di Eropah barat, yang menjadi sumber pendapatan dan dana untuk melatih rekrut-rekrut baru bagi menjadi anggota barisan hadapan mereka.

Kesatria Templar mungkin menerima aliran pendapatan dari seluruh pelusuk Eropah tetapi mereka juga perlu berhadapan dengan kos yang tinggi untuk ditanggung. Antaranya ialah kos selenggaraan infrastruktur, kos menggaji para kesatria, menaiktaraf kawalan keselamatan, kos penjagaan kuda (seorang kesatria biasanya memiliki empat ekor kuda setiap seorang), pakaian perisai besi dan peralatan per4ng, semuanya memakan sumber kewangan Templar.

Mereka juga berhadapan dengan cukai yang harus dibayar kepada negara, sumbangan untuk Kepausan, dan kadang-kala ada bahagian yang harus diberikan kepada gereja, serta bayaran yang harus ditunaikan kepada orang-orang kenamaan tempatan, di saat melaksanakan perkhidmatan yang besar dan khidmat-khidmat lain juga menghasilkan kos yang tidak sedikit.

Templar adakalanya melakukan kerja-kerja amal dan menolong orang miskin. Sepersepuluh roti yang dihasilkan, misalnya, diedarkan kepada orang yang memerlukan sebagai sedekah. Akhirnya, bencana akibat operasi ket3nteraan lama kelamaan menyebabkan mereka kehilangan anggota dan harta benda dalam jumlah yang besar.

Tiada catatan yang paling tepat boleh dikemukakan mengenai harta benda peninggalan Templar, kebanyakannya berdasarkan penulisan teori konspirasi dan mitologi, tetapi kemungkinan besar perintah itu mungkin tidak pernah sekaya seperti yang disangka oleh semua orang. Tetapi tekaan sebegitu tidak boleh menolak juga akan kemungkinan mereka ada meninggalkan banyak harta karun.

Dari pertengahan abad ke-12 Masehi, Kesatria Templar memperluaskan pengaruh mereka dengan bertempvr dalam kempen Per4ng Salib menjatuhkan kerajaan Islam di Iberia dalam kempen digelar sebagai ‘rec0nquista’ bagi pihak dari pelbagai penguasa di Sepanyol dan Portugal.

Mereka juga menyertai Per4ng Salib di Baltic melawan kaum pagan, menjelang abad ke-13 M, Kesatria Templar memiliki ladang sejauh dari England hingga ke Bohemia dan telah menjadi perintah ket3nteraan yang benar-benar bertaraf antarabangsa dengan sumber daya yang luar biasa (askar, senj4ta, peralatan, dan armada angkatan laut yang cukup besar).

Kesatria Templar telah ditetapkan sebagai satu model yang akan dijadikan contoh oleh perintah-perintah ket3nteraan yang lain seperti Knights Hospitaller dan Teutonic Knights. Namun, terdapat satu bidang di mana Templar benar-benar mengunggulinya, iaitu bidang perbankan.

Banker Abad Pertengahan

Dianggap sebagai tempat yang selamat oleh penduduk tempatan, masyarakat Kristian luar atau biara, Templar menjadi pilihan untuk orang ramai menyimpan wang, permata, dan dokumen penting.  Perintah itu mempunyai simpanan tunai mereka sendiri yang, sejak awal 1130 M, digunakan dengan baik dalam bentuk pinjaman yang menghasilkan keuntungan dari hasil faedah.

Templar bahkan membenarkan pelanggan untuk mengeluarkan wang dari satu biara dengan syarat mereka menyediakan dokumen yang sesuai, memindahkan dan kemudian mengeluarkan wang yang setara dari biara yang berbeza. D

Dalam perkhidmatan perbankan awal yang lain, seseorang dapat menyimpan dalam konteks apa yang dikenali sekarang sebagai akaun semasa dengan Templar, di mana mereka membayar deposit seperti biasa dan mengaturkan agar Templar membuat bayaran keluar bagi pihak pemegang akaun dalam jumlah tetap kepada siapa pun yang dicalonkan.

Menjelang abad ke-13 M, Templar telah menjadi banker yang mahir dan dipercayai sehingga raja-raja Perancis dan bangsawan lain menyimpan harta mereka di tangan organisasi ini. Bagi Raja dan bangsawan yang melancarkan per4ng salib merebut Tanah Suci, mereka perlu membayar kos ket3nteraan sesegera mungkin dan memenuhi keperluan bekalan, jadi, mereka seringkali mengirimkan sejumlah wang tunai yang besar kepada Templar yang kemudian boleh dikeluarkan di Levant.

Templar bahkan pernah meminjamkan wang kepada pemerintah dan dengan demikian itu lah mereka menjadi elemen penting dalam struktur kewangan yang semakin maju pada abad pertengahan di Eropah.

Struktur Organisasi & Pengambilan

Rekrut mereka datang dari seluruh Eropah barat, walaupun Perancis adalah sumber tunggal yang terbesar. Mereka didorong oleh rasa tanggungjawab keagamaan untuk membela orang Kristian di mana-mana sahaja tetapi mereka wajib mengutamakan Tanah Suci dan tapak-tapaknya yang suci, khidmat mereka ini dianggap sebagai penebusan dosa yang dilakukan untuk menjamin mereka masuk ke syurga, atau dalam aspek duniawi, mereka memiliki beberapa alasan seperti mencari pengembaraan, keuntungan peribadi, promosi sosial atau sekadar demi mencari sumber pendapatan biasa dan makanan yang mewah.

Rekrut haruslah seorang pemuda yang merdeka (bukan golongan hamba) daripada hasil kelahiran yang sah, dan semenjak dari abad ke-13 M, jika mereka ingin menjadi kesatria, mereka harus memiliki d4rah keturunan kesatria. Walaupun jarang berlaku, seorang lelaki yang sudah berkahwin boleh menyertai Templar dengan syarat pasangannya bersetuju.

Ramai rekrut dijangkakan dapat membuat sumbangan yang besar ketika menyertai perintah ini, dan kerana memiliki hutang adalah dilarang, status kewangan mereka yang direkrut pastinya menjadi pertimbangan.

Walaupun ada beberapa remaja di bawah umur turut menyertai Templar (yang dihantar oleh ibu bapa mereka dengan harapan, latihan ket3nteraan yang diterima anak lelaki yang lebih muda boleh dimanfaatkan kerana mereka tidak akan mewarisi harta pusaka keluarga), kebanyakan rekrut baru Templar berusia sekitar pertengahan 20-an.

Kadang-kadang ada rekrut yang menyertai Templar setelah lanjut usia. Contohnya, seorang kesatria Inggeris yang hebat, Sir William Marshal (meninggal dunia pada 1219 M), sebagaimana kebanyakan bangsawan yang lain, mereka hanya menyertai Templar tidak lama sebelum mereka meninggal dunia, dia meninggalkan harta pusaka melalui wasiatnya, bahkan dia dimakamkan di Temple Church, London di mana tugunya mungkin masih boleh dilihat hari ini.

Terdapat dua struktur penjawatan dalam perintah itu: iaitu kesatria dan sarjan, dengan kumpulan selainnya diisi oleh kakitangan bukan t3ntera dan orang awam. Sebilangan besar rekrut adalah dari kumpulan kedua. Benar, jumlah kesatria dari seluruh perintah ket3nteraan itu sangat sedikit. Mungkin hanya terdapat beberapa ratus kesatria Templar pada satu-satu masa, kadang-kala boleh meningkat menjadi 500 kesatria apabila saat k0nflik atau berlaku per4ng yang sengit.

Kesatria Templar mungkin ada waktunya kalah dari segi bilangan jika dibandingkan dengan askar lain-lain pangkat dari perintah tersebut seperti infantri (sarjan atau rekrut dari wilayah naungan) dan t3ntera upahan (terutamanya pem4nah), serta pasukan pengawal, pembawa barang, dan anggota bukan tempvr. Anggota yang lain termasuklah pendeta atau paderi, tukang, buruh, pelayan, dan bahkan beberapa orang wanita yang diserap menjadi anggota biarawati.

Perintah ket3nteraan ini diketuai oleh Grand Master yang berdiri di puncak piramid kekuasaan. Ahli-ahli biara dikumpulkan dalam kawasan geografi yang dikenali sebagai priori. Di zon-zon yang bermasalah seperti Levant, banyak biara ditempatkan di istana sementara di tempat lain biara ditubuhkan untuk mengawal tanah yang dimiliki oleh Templar. Setiap biara diuruskan oleh ‘pembimbing’ atau komander dan mereka akan melaporkan kepada ketua biara di tempat biara itu berada.

Surat, dokumen dan laporan berita akan saling bertukar tangan di antara biara-biara, semuanya membawa pengesahan melalui cop mohor Templar, yang biasanya menonjolkan imej dua kesatria di atas seekor kuda tunggal, dikatakan bermaksud untuk memupuk perpaduan di antara cabang-cabang yang jauh. Biara biasanya menghantar satu pertiga daripada hasil pendapatan mereka ke markas utama Templar.

Grand Master akan tinggal di markas di Jerusalem, kemudian di Acre dari 1191 M, dan di Cyprus setelah 1291 M. Di sana dia dibantu oleh pegawai tinggi lain seperti Panglima Besar dan Marsyal bersama dengan pegawai-pegawai yang lebih rendah yang menjaga keperluan tertentu seperti pakaian dan makanan.

Kadang-kala berlaku persidangan melibatkan beberapa perwakilan dari seluruh struktur perintah dan beberapa bahagian di peringkat provinsi, tetapi kelihatannya mereka terpaksa menghadapi banyak jurang akibat kesan autonomi dalam beberapa biara tempatan, dan hanya beberapa episod kesilapan yang pernah berlaku.

Pakaian Seragam & Peraturan

Walaupun para kesatria bersumpah untuk menyertai perintah Templar, seperti di biara-biara, peraturannya tidak begitu ketat dan tiada sekatan atau kewajiban untuk sentiasa kekal berada di dalam tempat tinggal mereka. Ketaatan kepada Grand Master adalah sumpah terpenting yang harus dibuat, kehadiran di upacara gereja adalah wajib, bahkan, jika mereka belum berkahwin, mereka perlu menjadi seorang teruna sepanjang hayat, dan mereka hanya dibenarkan makan makanan yang diberikan (yang berlaku hampir setiap hari, hidangannya termasuk daging).

Keseronokan duniawi tidak dibenarkan, dan ini turut melibatkan hobi-hobi peribadi seorang kesatria seperti memburu dan menjaja dan tidak memakai pakaian dan senj4ta yang mencolok mata di mana ia biasa diamalkan oleh seorang kesatria biasa. Sebagai contoh, tali pinggang yang mewah sering menjadi alat perhiasan seorang kesatria biasa, tetapi seorang Kesatria Templar hanya dibenarkan memakai tali pinggang berbulu yang sederhana untuk melambangkan ‘kezuhudan’.

Kesatria Templar memakai jubah putih dan mantel di sebalik pakaian perisai besi mereka, seperti yang telah disebutkan, lambang salib merah terpapar pada dada kiri mereka. Salib merah juga ditonjolkan pada kain pelapik kuda dan di atas panji-panji atau jata Kesatria Templar. Ini menjadikan mereka berbeza dengan Knights Hospitaller (yang memakai salib putih berlatar belakang warna hitam) dan Teutonic Knights (yang memakai salib hitam berlatar belakang putih).

Perisai Templar, sebaliknya, lazimnya berwarna putih dengan jalur mendatar berwarna hitam tebal di bahagian atas. Sarjan memakai mantel atau jubah berwarna coklat atau hitam atau vice versa. Satu lagi ciri khas Templar adalah mereka semua berjanggut dan berambut pendek mengikut gaya standard abad pertengahan.

Kesatria bersaudara ini boleh memiliki harta peribadi mereka sendiri (samada yang bergerak atau statik), tidak seperti perintah ket3nteraan lain. Dari segi pemakaian mereka juga memiliki peraturan yang kurang ketat, golongan Templar dibenarkan memakai linen pada musim bunga dan musim panas (tidak semestinya yang kapas tebal), satu peraturan yang semestinya amat disyukuri oleh para anggotanya dalam menghadapi iklim yang lebih panas.

Sekiranya salah satu ketetapan perintah itu, yang dikenali secara kolektif sebagai Peraturan, tidak dipatuhi, maka para anggota boleh dihvkum dengan hvkuman yang mungkin terdiri dari penarikan hak istimewa hingga ke hvkuman dis3bat dan bahkan hvkuman penj4ra seumur hidup.

Per4ng Salib

Mahir mengendalikan tomb4k, ped4ng dan p4nah, serta berperisai, Kesatria Templar dan perintah ket3nteraan lain adalah yang paling terlatih dan paling lengkap dari mana-mana anggota t3ntera Salib yang lain. Atas sebab ini, mereka sering dikerahkan untuk melindungi rusuk, barisan hadapan dan belakang pasukan di medan tempvr. Templar sangat terkenal dengan pasukan berkuda mereka yang berdisiplin ketika menyer4ng dalam formasi ketat, mereka memecah masuk melalui garis musuh dan menyebabkan huru-hara yang kemudian boleh dieksploitasi oleh pasukan sekutu yang menyusul kemaraan mereka.

Mereka juga sangat berdisiplin dalam pertempvran dan di kem, dengan hvkuman berat yang dikenakan terhadap para kesatria yang tidak menurut arahan, termasuk pengusiran dari perintah, atau r4mpasan samada ped4ng atau kuda seseorang kerana kecuaian.

Dikatakan, perintah Kesatria Templar secara keseluruhannya amat sukar untuk diawasi oleh komander Per4ng Salib, memandangkan mereka sentiasa menjadi pasukan yang paling bersemangat dan berdaya saing yang tinggj untuk merebut nama dan penghormatan.

Kesatria Templar sering diberi tugas untuk mempertahankan laluan penting seperti di Amanus utara Antioch. Mereka memperoleh tanah dan kubu yang tidak mampu dikendalikan oleh negara-negara Salib lain kerana kekurangan tenaga kerja. Mereka juga membina kembali kubu-kubu yang hancvr atau membina kubu yang baru untuk mempertahankan Timur Kristian dengan lebih baik.

Kesatria Templar menyedari fungsi asalnya adalah sebagai pelindung perjalanan ziarah jemaah Kristian ke Tanah Suci, maka mereka mengendalikan banyak kubu kecil di sepanjang laluan jemaah di sekitar Levant atau bertindak sebagai pengawal keselamatan.

Walaupun terlibat dalam banyak kejayaan seperti Pengepvngan Acre pada tahun 1189-91 M, Pengepvngan Damietta pada 1218-19 M, dan men4wan Konstantinopel pada tahun 1204 M, terdapat beberapa kekalahan besar di sepanjang perjalanan mereka, dan berdasarkan reputasi mereka sebagai t3ntera, para Templar biasanya dijangka dihvkum m4ti sekiranya mereka tertangkap.

Semasa Pertempvran La Forbie di Gaza pada Oktober 1144 M, t3ntera Ayyubid mengalahkan t3ntera Latin yang jauh lebih besar dan 300 kesatria Templar terbvnuh. 230 kesatria Templar yang dit4wan dip3nggal kepala mereka setelah Pertempvran Hattin pada tahun 1187 M yang dimenangi oleh t3ntera Salahuddin al Ayubbi.

Anggota Templar yang lebih penting, seperti biasanya pada masa itu ditawarkan sebagai pertukaran tebvsan. Istana Templar di Gaza harus diserahkan untuk menuntut pembebasan ketua yang ditangkap setelah pertempvran yang sama. Kekalahan berat yang lain berlaku pada 1250 M dalam pertempvran Mansourah di Mesir semasa Per4ng Salib Ketujuh (1248-1254 M). Walaupun begitu, rangkaian biara yang luas selalunya dapat menampung kehilangan sumber daya dan tenaga kerja.

Kritikan & Pembubaran

Kerana sebahagian besar undang-undang yang diterapkan mereka sendiri dan ancaman ket3nteraan mereka yang kuat, penguasa-pengiasa barat merasa terancam terhadap perintah ket3nteraan Templar, terutamanya apabila mereka mulai mengumpulkan banyak rangkaian tanah dan simpanan tunai. Seperti perintah ket3nteraan yang lain, pihak Templar juga telah lama dituduh menyalahgunakan hak mereka serta memer4s keuntungan berlebihan dari urusan kewangan mereka.

Mereka dituduh melakukan rasuah dan telah menyimpang dengan sikap riak dan tamak haloba. Mereka dikatakan mula lupa daratan gara-gara gaya hidup yang terlalu mewah dan sering membazirkan wang yang sepatutnya boleh dibelanjakan dengan lebih baik untuk menaiktaraf struktur ket3nteraan mereka dalam kempen Per4ng Suci. Mereka didakwa telah membazirkan sumber untuk bersaing dengan perintah saingan mereka, terutamanya Kesatria Hospitallers.

Terdapat juga pendapat lama yang mengatakan para pendeta dan para pejuang bukanlah gabungan yang serasi. Ada juga yang mengecam perintah itu kerana tidak berminat memurtadkan orang Islam tetapi lebih gemar menyemb3lih mereka.

Manakala kritikan-kritikan yang lain lebih didasarkan pada hasutan yang dicetuskan diantara perintah-perintah yang berbeza, semuanya kerana kekayaan melampau mereka yang mengakibatkan timbul perasaan cemburu dan kecurigaan umum.

Menjelang akhir abad ke-13 M, ramai pihak yang menganggap perintah ket3nteraan Templar terlalu bebas untuk kepentingan semua orang dan penggabungannya dengan perintah yang lain menjadi satu organisasi berpusat dianggap sebagai jalan penyelesaian terbaik untuk menjadikan mereka lebih bertanggungjawab kepada pihak Gereja dan pemerintah negara masing-masing.

Kemudian, sekitar tahun 1307 M, banyak tuduhan yang lebih serius dilemparkan terhadap Templar. Dikatakan bahawa mereka menafikan Jesus sebagai Tuhan, menafikan peristiwa penyaliban dan menghina lambang salib. Ada desas-desus mendakwa upacara sumpah persaudaraan melibatkan perbuatan memijak, meludah, dan membuang air kecil ke atas objek atau imej salib.

Tuduhan ini diberitakan secara umum terutamanya melalui pengumuman oleh kerajaan Perancis. Para paderi biasa juga cemburu dengan hak-hak Templar seperti hak pengebvmian, di mana ia merupakan garis sampingan yang berpotensi memberi keuntungan bagi mana-mana gereja tempatan. Pertubuhan politik dan agama bergabung bersama dengan matlamat untuk memvsnahkan Templar. Kehilangan negara-negara Salib di Levant pada tahun 1291 M menambahkan lagi alasan yang menjadi pencetus utama.

Pada hari Jumaat 13 Oktober 1307 Masehi, Raja Philip IV dari Perancis memerintahkan semua anggota Templar di Perancis agar ditangkap. Apa yang mendorong kepada arahannya itu kekal tidak jelas, tetapi sejarawan moden mencadangkan beberapa teori termasuklah ancaman ket3nteraan Templar, hasrat untuk merampas kekayaan mereka, peluang untuk mendapatkan keuntungan politik dan prestij di mata Kepausan, malahan dikatakan Philip benar-benar mempercayai khabar angin yang menentang Templar.

Selain dari menafikan Jesus dan menghina simbol salib, beberapa tuduhan lebih lanjut adalah seperti mempromosikan budaya homos3ksual, berciuman di tempat awam, dan penyembahan berhala. Pada mulanya, Paus Clement V mempertahankan Templar dari ser4ngan psikologi terhadap Templar, apatah lagi Templar juga merupakan salah satu perintah ket3nteraan dibawahnya, tetapi Philip berjaya mengeluarkan pengakuan dari beberapa pemimpin Templar termasuklah Grand Master Jacques of Molay.

Akibatnya, Paus memerintahkan tangkapan dilakukan terhadap kesemua anggota Templar di Eropah barat, dan harta benda mereka disita.  Templar tidak dapat melawan kecuali di Aragon di mana sejumlah kesatria bertahan di kubu mereka hingga 1308 M.

Perbicaraan berlangsung di Paris pada tahun 1310 M, setelah itu 54 orang kesatria diikat pada tiang dan dibak4r hidup-hidup. Pada 1314 M, Grand Master Templar, Jacques of Molay, dan pembimbing Normandy, Geoffrey of Charney, juga dibak4r di Paris. Mereka tetap memprotes sebagai tidak bersalah ketika sedang diiring ke tapak pelaksanaan hvkumannya.

Nasib keseluruhan perintah itu walaubagaimanapun diputuskan oleh Council of Vienne pada 1311 M. Siasatan yang dilakukan dalam tiga tahun sebelumnya mengenai urusan Templar di seluruh Eropah dipertimbangkan, seperti pengakuan (kemungkinan diperoleh melalui peny3ksaan), yang tidak sekata – kebanyakan kesatria di Perancis dan Itali, dan tiga dari Inggeris mengaku di atas semua tuduhan tetapi tidak ada  mengaku demikian berkaitan dengan tuduhan paling serius dari Cyprus atau semenanjung Iberia.

Sekelompok kesatria dipanggil untuk mendengar pembelaan mereka, namun dalam perbicaraan terakhir itu, mereka tidak dipanggil, dan ketika Philip tiba di dewan, Paus secara rasminya mengisytiharkan perintah itu dibubarkan pada 3 April 1312 CE, walaupun alasannya adalah kerana kehilangan reputasinya yang teruk dan bukannya keputusan bersalah.

Bukti fizikal untuk tuduhan seperti catatan, patung berhala dan lain-lain, tidak pernah dikemukakan. Di samping itu, ramai kesatria yang kemudiannya menarik balik pengakuan mereka walaupun mereka sudah didakwa bersalah, dan ternyata penarikan pengakuan mereka itu hanya sia-sia.

Sebahagian besar bekas Knights Templar yang lain diperintahkan bersara dan dilarang menyertai perintah ket3nteraan lain. Sebilangan besar aset Templar diserahkan kepada Knights Hospitaller atas perintah Paus pada 2 Mei 1312 M. Namun, banyak tanah dan wang berakhir di kantung para bangsawan, terutamanya di Castille.

Sebaliknya, ser4ngan terhadap Templar tidak banyak mempengaruhi perintah ket3nteraan yang lain. Cadangan untuk menggabungkan mereka semua menjadi satu kesatuan hanya tinggal cadangan, dan Teutonic Knights yang mungkin lebih layak dikritik berbanding perintah lain, diselamatkan hasil hubungan rapatnya dengan pemerintah sekular Jerman.

Teutonic Knights memindahkan markas mereka dari Vienna ke Prussia yang lebih terpencil sementara Knights Hospitaller dengan bijaknya memindahkan markas mereka ke kedudukan yang lebih selamat di Rhodes, kedua-duanya meneruskan gerakan mereka pada dan masih wujud sehingga ke hari ini. Kini Knights Hospitaller lebih dikenali sebagai The Sovereign Milit4ry Order of Malta (Perintah Ket3nteraan Berdaulat Malta).

Manakala bagi Teutonic Knights, perintah itu kekal berkuasa ke atas hak pegangannya di kawasan Katolik Jerman hingga 1809, ketika Napoleon Bonaparte memerintahkan pembubarannya dan mereka kehilangan pegangan sekularnya yang terakhir.

Namun Teutonic Knights terus wujud sebagai badan kebajikan dan entiti simbolik melalui upacara tertentu. Ia pernah diharamkan oleh Adolf Hitl3r pada tahun 1938, tetapi ditubuhkan semula pada tahun 1945. Hari ini mereka beroperasi sebagai badan kebajikan di Eropah Tengah.

RUJUKAN:

Butler, Alan; Stephen Dafoe (1998). The Warriors and the Bankers: A History of the Knights Templar from 1307 to the present. Belleville: Templar Books.